title: Kelttiläinen tiikeri

text: ”Kelttiläinen tiikeri” on termi, jolla on kuvattu Irlannin nopeaa taloudellista nousua 2000-luvun alussa. Itse termi on väännös ilmaisusta ”Aasian tiikerit”.


title: Kelttiläinen tiikeri

text: Vielä 1990-luvun alussa Irlanti oli yksi Euroopan unionin köyhimmistä maista. Onnistuneen talouspolitiikan avulla saavutettiin kuitenkin länsimaiden kovin talouskasvu, ja 2000-luvulle tultaessa Irlanti oli noussut yhdeksi Euroopan varakkaimmista maista. Irlannin politiikasta tuli esikuva monelle itäblokin maalle. Vuonna 2008 alkaneen maailmanlaajuisen talouskriisin yhteydessä Irlannin talous romahti.


title: Toinen korvauslaki

text: Toinen korvauslaki oli Suomessa 5. toukokuuta 1945 säädetty laki, jonka perusteella korvattiin sodassa tuhoutunutta ja luovutetuille alueille jäänyttä omaisuutta. Laki oli oleellisesti samanlainen kuin vuoden 1940 korvauslaki.


title: United States Holocaust Memorial Museum

text: United States Holocaust Memorial Museum on vuonna 1993 perustettu yhdysvaltalainen holokaustin muistoksi perustettu museo. Museo sijaitsee Yhdysvaltain pääkaupungissa Washingtonissa. Kävijöiden määrä on vuosittain 25 000 000 vierailukäyntiä, joista lasten osuus on 8 000 000. Siellä on vieraillut myös 85 valtionpäämiestä. Museon verkkosivuilla käydään päivittäin keskimäärin sadan eri maan palvelimilta.


title: United States Holocaust Memorial Museum

text: Museo on ryhtynyt käsittelemään kansanmurhia laajemmalti. Se toteutti Google Earthin kanssa hankkeen, missä esitellään verkkosivuilla Sudanin Darfurin väkivaltaisuuksien tuhoja satelliittikuvista.


title: Abdus Salam

text: Abdus Salam (, 29. tammikuuta 1926 Punjab – 21. marraskuuta 1996 Oxford, Englanti) oli pakistanilainen teoreettinen fyysikko, joka sai Nobelin fysiikanpalkinnon vuonna 1979 teoriasta, joka yhdisti alkeishiukkasten välisen heikon ja vahvan sähkömagneettisen ydinvoiman.


title: Abdus Salam

text: Sähköheikko vuorovaikutus on sähkömagneettisen ja heikon vuorovaikutuksen matemaattinen ja käsitteellinen yhdistelmä ja askel kohti kaiken teoriaa. Salam jakoi Nobel-palkinnon Steven Weinbergin ja Sheldon Lee Glashow’n kanssa. Kaikki kolme keksivät teorian toisistaan riippumatta.


title: Abdus Salam

text: Abdus Salam toimi Lahoren yliopiston matematiikan professorina vuodesta 1951 vuoteen 1954ja sen jälkeen luennoi Cambridgessa matematiikasta 1954–1956. Hän johti Italiaan pystytettyä teoreettisen fysiikan laitosta vuodesta 1964. Abdus perusti myös Kolmannen maailman tiedelaitoksen ja toimi tärkeässä roolissa Pakistanin ydin- ja avaruusohjelman perustusvaiheessa. Hän oli Lontoon yliopiston professori 1957–1993. Salam kuoli pitkäaikaiseen sairauteensa Oxfordissa vuonna 1996. Hänet haudattiin Rabwahiin, Pakistaniin.


title: Abdus Salam

text: Abdus Salam oli harras uskovainen ja kuului rauhantahtoiseen Ahmadiyya-suuntaukseen.


title: Syötekylä

text: Syötekylä on kylä Pudasjärvellä. Kylässä sijaitsevat muun muassa Suomen eteläisin tunturi Iso-Syöte sekä Pikku-Syöte laskettelukeskuksineen. Hyvät hiihtoladut houkuttelevat paljon hiihtäjiä lomailemaan. Syötekylä sijaitsee Syötteen kansallispuiston alueella. Kansallispuistossa on upeita retkeilykohteita. Maastopyöräily on kasvattanut suosiotaan alueella vuosi vuodelta.


title: Syötekylä

text: Kylän palveluihin kuuluvat muun muassa kaksi hotellia ja kyläkauppa, jolla on oma huoltoasema. Lisäksi alueella on melko suuri määrä loma-asuntoja. Matkailu on kasvussa lisääntyneen rakentamisen ansiosta.


title: Syötekylä

text: Syötteen alue on tunnettu runsaslumisuudestaan. Talvi on pitkä, ensilumi sataa yleensä lokakuussa ja talvikelejä riittää usein huhtikuun loppuun asti,joskus jopa toukokuussa pääsee vielä hiihtämään.


title: Aluke (molekyylibiologia)

text: Aluke () on lyhyt RNA- tai DNA-juoste (yleensä noin 20 emäsparia), joka toimii DNA:n replikaation aloituskohtana. Sitä tarvitaan DNA:n replikaatioon koska prosessia katalysoivat entsyymit (DNA-polymeraasit) voivat lisätä nukleotideja ainoastaan jo olemassa olevaan DNA-juosteeseen. Polymeraasi aloittaa replikaation alukkeen 3'-päästä ja kopioi vastakkaista juostetta.


title: Aluke (molekyylibiologia)

text: DNA:n synteesiin ja replikaatioon tarvittava aluke on usein lyhyt RNA-juoste.


title: Aluke (molekyylibiologia)

text: Monet biokemiassa ja molekyylibiologiassa käytettävät DNA-polymeraasia käyttävät laboratoriotekniikat kuten ja polymeraasiketjureaktio (PCR) tarvitsevat DNA-alukkeita. Nämä alukkeet ovat yleensä lyhyitä kemiallisesti syntetisoituja oligonukleotideja, jotka ovat noin 20 emäksen pituisia. Ne hybridisoidaan kohteena olevaan DNA:han, jonka polymeraasi tämän jälkeen kopioi.


title: Nuori Puola

text: Nuori Puola () tai Puolan art nouveau on varhaista modernismia edustava, art nouveaun, symbolismin, ekspressionismin ja modernismin yhdistänyt puolalaisen taiteen ilmiö. Sen vaikutus kesti noin kaksikymmentä vuotta 1895–1914. Taidesuuntauksen keskus oli Galitsian länsiosan pääkaupunki Krakova, joka kuului tuolloin Itävaltaan. Krakovassa olosuhteet uuden taidesuuntauksen kehitykselle olivat otollisemmat kuin muualla jaetussa Puolassa eli Saksan tai Venäjän jakoalueilla. Isossa-Puolassa ja Pommerissa Saksa toteutti laajaa kulttuurin saksalaistamisprojektia, kun taas Venäjän keisarikuntaan kuuluva Varsova oli vahva klassismin keskus.


title: Nuori Puola

text: Poliittisesti ja kulttuurisesti ahtaassa ilmapiirissä taiteilijat loivat omintakeisen ilmaisukielen. Taidesuuntaus perustui sekä moderneihin että kansallisromanttisiin ideoihin. Kansallisromantiikalla oli merkittävä osuus puolalaisen kansallisuusaatteen, kulttuurin ja identiteetin kehittymisessä. Se oli sopinut parhaiten kansallisuusaatteen ja sen keskeisten ideoiden välittämiseen. Tyyli ilmeni taidesuuntauksena, joka esiintyi useissa Euroopan maissa erityisesti vuosien 1890 ja 1910 välillä. Paikallisista eroista huolimatta taidesuuntausta yhdisti pyrkimys hakeutua isänmaan luonnon pariin ja perehtyä kansanelämään.


title: Nuori Puola

text: Kirjallisuudessa kuin musiikissa, kuvataiteessa ja arkkitehtuurissa kaiken perusta oli tyyli. Oli luotava tyyli siihen kansalliseen sisältöön, jota haluttiin välittää maailmalle ja omalle yleisölle.


title: Nuori Puola

text: Kuvataiteessa taidemaalarit, graafikot ja arkkitehdit kehittivät kansallisromanttisia ideoita moderniin suuntaan. Nuoren Puolan nerokkaimpana pidetään Stanisław Wyspiańskia (1869–1907), joka toimi myös kirjallisuuden ja teatterin alalla. Hän toteutti suuria seinä- ja lasimaalauksia Krakovan Fransiskaanikirkkoon. Hän suunnitteli myös Wawelin kuninkaanlinnan jälleenrakentamista. Wawelista piti tulla Puolan Akropolis, poliittisen elämän, taiteiden, tieteen ja kulttuurin keskus, jonka kruunaisi nykyisen ison linnanpihan paikalle rakennettava parlamenttitalo.


title: Nuori Puola

text: Muita saman aikakauden nimiä ovat seinämaalauksista tunnettu Józef Mehoffer (1854–1946) ja symbolisti Jacek Malczewski (1854–1929). Józef Pankiewicz (1866–1940) ja Wladysław Podkowiński (1866–1895) olivat taipuvaisia impressionismiin. Pariisissa opiskellessaan he olivat tutustuneet vuonna 1899 pidettyyn Monet’n näyttelyyn. Heidän palattuaan Puolaan uusi tyyli herätti voimakasta arvostelua, mutta impressionismi juurtui melko nopeasti Puolaan, aluksi varsinkin Varsovaan. Monet taiteilijoista olivat vuosina 1897–1950 toimineen Puolalaisen taideyhdistyksen jäseninä. Taideyhdistys järjesti puolalaisen kuvataiteen näyttelyitä kotimaassa sekä ulkomailla.


title: Nuori Puola

text: Museotoiminta syntyi jo edeltävällä romantiikan aikakaudella, ja sen kautta eri kaupunkeihin syntyi ja organisoitui museoiden ja näyttelytilojen verkosto. Varsovan kansallismuseo oli perustettu vuonna 1862, ja Varsova sai myös silloin uutta taidetta esittelevän näyttelyhallin Zachętaan. Zachętan näyttelyhalli rakennettiin 1899–1903. Krakovassa vastaava instituutio oli Taidepalatsi (Pałac Sztuki). Melkein samaan aikaan Krakovaan perustettiin Teknisteollinen museo, jonka yhteydessä alettiin antaa koulutusta käsityöläisille. Vuonna 1901 perustettiin myös Puolan sovelletun taiteen seura, jonka tehtävänä oli kerätä kansantaidetta, sekä järjestää kursseja ja näyttelyitä.


title: Nuori Puola

text: Taidemusiikissa kausi yhdistetään erilaisiin modernin musiikin säveltäjiin. Muun muassa Karol Szymanowski sai tuotantoonsa vaikutteita Chopinilta, Wagnerilta, Richard Straussilta, Brahmsilta ja Max Regeriltä. Hän sävelsi sinfonioita, kamarimusiikkia ja kaksi oopperaa. Ryhmään kuuluivat myös säveltäjät ja kapellimestarit Grzegor Fitelberg, Ludomir Rozycki ja Mieczyslaw Karlowicz.


title: Nuori Puola

text: Kirjallisuudessa aikakaudella tulivat tutuiksi paitsi jugend-tyyli, dekadenssi, uusromantiikka, symbolismi ja myös impressionismi. Ajan tärkeimmät edustajat kirjallisuudessa olivat Tadeusz Boy-Żeleński (1874–1941), Leopold Staff (1878–1957) ja kuvataiteilijanakin tunnettu Stanisław Wyspiański (1869–1907). Tadeusz Boy-Żeleński oli ennen kaikkea esseisti ja teatteriarvostelija. Hän käänsi äidinkielilleen paljon uutta ranskalaista kirjallisuutta. Leopold Staff oli tunnettu kauden modernistirunoilija ja nietzscheläisen filosofian mukainen individualisti. Stanisław Wyspiański kirjoitti paljon näytelmiä, joita hän myös itse lavasti. Kuuluisin Wyspiańskin näytelmistä on "Wesele" ('Häät').


title: Leonid Bashmakov

text: Leonid Bashmakov (1. huhtikuuta 1927 Terijoki – 4. joulukuuta 2016 Tampere) oli suomalainen säveltäjä.


title: Leonid Bashmakov

text: Bashmakov syntyi luovutettuihin alueisiin kuuluvalla Terijoella. Hän siirtyi Helsinkiin ja opiskeli 1947–54 Sibelius-Akatemiassa sävellystä mm. Aarre Merikannon johdolla. Bashmakov toimi Kotkan seudun musiikkiopiston opettajana 1955–59 ja Tampereen musiikkiopiston, sittemmin Tampereen konservatorion opettajana ja lehtorina 1959–79. Bashmakov oli Tampereen konservatorion rehtori 1979–90.


title: Leonid Bashmakov

text: Bashmakov toimi Kotkan kaupunginteatterin kapellimestarina 1955–59 ja Tampereen Työväen Teatterin kapellimestarina 1969–84.


title: Leonid Bashmakov

text: Bashmakovin monipuoliseen tuotantoon kuuluu mm. seitsemän sinfoniaa, useita soitinkonserttoja, Requiem Lassi Nummen tekstiin, ortodoksista kirkkomusiikkia, baletti-, näyttämö- ja elokuvamusiikkia. Lisäksi hän sävelsi musiikin mm. televisiosarjoihin "Pertsa ja Kilu" ja "Sodan ja rauhan miehet".


title: Leonid Bashmakov

text: Helsingin metropoliitta Ambrosius myönsi vuonna 2009 director musices -arvonimen Leonid Bashmakoville. Arvonimi myönnettiin tunnustuksena Bashmakovin ansioista kirkkomuusikkona ja hänen vuosia jatkuneesta ahkerasta kirkkomusiikin sävellystyöstään.


title: Luettelo Suomen kaloista

text: Tässä artikkelissa mainitaan lähes kaikki Suomessa esiintyvät kalalajit, -alalajit ja -rodut. Ne on lueteltu luokittain, lahkoittain ja heimoittain. Suomessa on tavattu 103 kalalajia. Viimeisimmät tulokkaat ovat hopearuutana, mustatäplätokko ja valkoevätörö. Suomen vesistöihin on tarkoituksella yritetty kotiuttaa 14 kalalajia, mutta muidenkin maiden istutuksista peräisin olevia kalalajeja on tavattu Suomesta. Satunnaisia suolaisemman veden harhailijoita on tavattu rannikkovesistä.


title: Kaveh Pahlavan

text: Kaveh Pahlavan on yhdysvaltalainen tietoliikennetekniikan professori. Hän on toiminut vuodesta 1990 professorina Worcester Polytechnic Institutessa Yhdysvalloissa ja johtanut samalla omaa tutkimusryhmäänsä. Hän on kansainvälisesti tunnettu tietoliikennetekniikan tutkija, joka on julkaissut kymmeniä artikkeleita alan kansainvälisissä tieteellisissä lehdissä. Pahlavan on myös perustanut julkaisusarjan The International Journal of Wireless Information Networks, jonka päätoimittajana hän toimii.


title: Mark Morton

text: Mark Duane Morton (s. 25. marraskuuta 1972) on yhdysvaltalaisen metalliyhtye Lamb of Godin toinen kitaristi. Morton toimii yhtyeen soolokitaristina, vaikka yhtyeen uusinta levyä, vuoden 2006 "Sacramentia" ennen soolo-osuudet studiossa usein hoitikin vieraileva kitaristi, kuten entinen Megadeth-kitaristi Chris Poland. Morton on hoitanut yhtyeen live-esiintymisissä vierailevien kitaristien soolo-osuudet. Lisäksi "Sacramentin" myötä yhtyeen kappaleet alkoivat sisältää enemmän kitarasooloja ja -melodioita, jotka ovat antaneet Mortonin soolokitaristitittelille enemmän arvoa.


title: Mark Morton

text: Morton oli mukana perustamassa Lamb of Godin kantamuotoyhtyettä Burn the Priestiä Lamb of Godissa soittavien basisti John Campbellin ja rumpali Chris Adlerin kanssa. Vuonna 1999 yhtye muotoutui nykyiseen Lamb of God -muotoonsa, jolloin siihen liittyi myös yhtyeessä nykyään soittava Mortonin kitaristipari Willie Adler.


title: Mark Morton

text: Ensimmäisellä albumillaan Lamb of Godin kanssa Morton on nimetty albumin kansilehteen toisella nimellään Duane. Morton on soittanut jokaisella yhtyeen albumilla. Morton on kirjoittanut useita Lamb of Godin arvostettuja kappaleita, kuten "Sacrament"-albumin kolmannen kappaleen "Redneckin", josta on tehty myös musiikkivideo.


title: Siilikaktukset

text: Siilikaktukset ("Echinocactus") on kaktuskasveihin kuuluva kasvisuku, johon kuuluu kuusi lajia. Muodoltaan ne ovat pyöreähköjä ja sylinterinmuotoisia. Korkeus on usein yli kolme metriä ja ympärysmitta yli metrin. "Echinocactus"ten alkuperä on Meksikossa ja Yhdysvaltojen kuumissa ja kuivissa osavaltioissa, kuten Kaliforniassa ja Arizonassa.


title: Siilikaktukset

text: Tieteellisen nimen alkuosa tulee kreikankielisestä sanasta "e’chinos", joka tarkoittaa siiliä.


title: Siilikaktukset

text: Siilikaktukset ovat pyöreitä ja päältä litistyneitä, pallomaisia tai tynnyrimäisiä, yksi- tai monivartisia. Varsi on syväuurteinen ja sen kärki on tiheän kellertävän huopakarvoituksen peittämä. Kääpiöversot (areolit) ovat kookkaita, tavallisesti pitkänomaisia, joskus yhteen kasvaneita ja piikikkäitä. Piikit ovat tukevia ja tavallisesti erilaistuneet keski- ja sädepiikeiksi. Kukat sijaitsevat varren kärjessä ja ovat muodoltaan lyhyen suppilomaisia tai kellomaisia, väriltään tavallisesti keltaisia. Emin vartalon tyvellä ja kukan tyvellä on runsaasti kapeita, teräväkärkisiä tai piikkikärkisiä suomuja ja tiheäkarvaisia areoleja. Hedelmä on pyöreä tai vähän pitkänomainen, kypsänä mehevä tai kuiva, avautuva tai avautumaton sekä suomujen ja tiheän villakarvan peittämä. Siemenet ovat soikeita tai melkein pyöreitä, ruskeita tai ruskeanmustia, kiiltäviä tai himmeitä sekä sileitä tai nystermäisiä.


title: Siilikaktukset

text: Siilikaktukset kasvavat kuivilla paikoilla Pohjois-Amerikassa Kaliforniasta Teksasiin ulottuvalla alueella sekä Pohjois- ja Keski-Meksikossa.


title: Siilikaktukset

text: Siilikaktusten suvusta on aikojen kuluessa nimetty yli 1000 lajia, mutta myöhempien tutkimusten valossa lajimäärä on kutistunut kuuteen.Siilikaktuslajeista kultasiilikaktus ("anopinjakkara") ("Echinocactus grusonii") on tunnettu huonekasvi.


title: Pavel Tšerenkov

text: Pavel Aleksejevitš Tšerenkov (, 28. heinäkuuta 1904 – 6. tammikuuta 1990) oli neuvostoliittolainen fyysikko. Hän sai työstään vuonna 1958 Nobelin fysiikanpalkinnon yhdessä Ilja Frankin ja Igor Tammin kanssa.


title: Pavel Tšerenkov

text: Tšerenkov syntyi pienessä kylässä Voronežin alueella Venäjällä.


title: Pavel Tšerenkov

text: Tšerenkov valmistui vuonna 1928 Voronežin yliopistosta. Kaksi vuotta myöhemmin hän pääsi töihin Lebedevin fysiikkainstituuttiin. Samana vuonna hän avioitui Marija Putintsevan kanssa. Heille syntyi kaksi lasta, Aleksei ja Jelena. Tšerenkovista tuli Venäjän tiedeakatemian jäsen vuonna 1970.


title: Pavel Tšerenkov

text: Tšerenkov kuoli Moskovassa vuonna 1990, ja hänet haudattiin Novodevitšin hautausmaalle.


title: Lappalainen (sukunimi)

text:
Lappalainen on suomalainen sukunimi, joka on muun muassa seuraavilla henkilöillä:
Sukunimi on lähtöisin lappalainen-nimityksestä, joka ilmeisesti tarkoitti syrjäseuduilla tai pyyntitaloudessa eläviä, myös saamelaisia. Mahdollisesti jotkut pyyntitaloutta harjoittavat tai saamelaiset suvut saivat sukunimensä tästä nimityksestään. Sukunimet saattoi antaa kirkonmies, ja kun tiiviimpien maanviljely-yhteisöjen ulkopuolella asuvat olivat muutenkin kirkonkirjoissa usein merkitty lappalaisiksi (esimerkiksi Jukka Korpelan mukaan), oli tästä luontevaa ja ehkä jopa tavanmukaista johtaa henkilön sukunimi.


title: Ashes of the Wake

text:
Ashes of the Wake on yhdysvaltalaisen metalliyhtye Lamb of Godin kolmas studioalbumi, vuodelta 2004. Albumi kasvatti yhtyeen mainetta edellisvuotena julkaistuun "As the Palaces Burniin" nähden. Albumin ensimmäisestä kappaleesta "Laid to Rest"istä julkaistiin myös musiikkivideo. Albumilla soittaa yhtyeen lisäksi myös vierailevina soolokitaristeina ex-Megadeth-kitaristi Chris Poland sekä Testamentin kitaristi Alex Skolnick. Kumpikin heistä soittaa soolo-osuuden albumin instrumentaalikappaleessa "Ashes of the Wake".Japanin version bonuskappale
Kappale "Laid to Rest" on edustettuna PlayStation 2:en pelissä "Guitar Hero II" sekä Xboxin pelissä "Backyard Wrestling 2: There Goes the Neighborhood". Kappale löytyy myös "Metal: A Headbangers Journey" -DVD:n soundtrackilta sekä on sen alkutekstien taustaraita.


title: Jouko Linjama

text: Jouko Sakari Linjama (s. 4. helmikuuta 1934, Kirvu) on suomalainen säveltäjä. Hänen isänsä oli Jaakko Linjama.


title: Jouko Linjama

text: Linjama toimi Tuusulan seurakunnan kanttori-urkurina 1964–1997, ja hän on säveltänyt soittimelleen mm. konserton (1971). Hänen tuotantoonsa kuuluu myös kuoromusiikkia, kuten "Missa de Angelis" (1969) ja "Suomalainen requiem" (1998).


title: Jouko Linjama

text: Linjaman 70-vuotissyntymäpäivän aikoihin 2004 sai kantaesityksensä hänen lastenoopperansa "Suomalainen tapiiri".


title: Jouko Linjama

text: Jouko Linjama opiskeli Sibelius-Akatemiassa kirkkomusiikkiaineiden lisäksi sävellystä Aarre Merikannon ja Joonas Kokkosen johdolla. Helsingin yliopistossa hän opiskeli samoihin aikoihin musiikkitiedettä ja kirjallisuutta. Sävellysopintojaan hän jatkoi 1962–1964 Kölnin musiikkikorkeakoulussa opettajinaan Bernd Alois Zimmermann ja Gottfried Michael Koenig. Syksyllä 1963 hän osallistui Karlheinz Stockhausenin sävellysseminaariin Kölner Kurse für Neue Musik.


title: Jouko Linjama

text: Jouko Linjama toimi vt. kanttorina Nummi-Pusulassa 1960–1961, naapurikunnassa Nummella 1961–1962 ja ulkomaanopintojen jälkeen yli kolme vuosikymmentä Tuusulan seurakunnan kanttorina.


title: Jouko Linjama

text: Jouko Linjaman teokset ovat syntyneet usein sävellyskilpailujen innoittamina. Hän on voittanut ensimmäisen palkinnon seitsemässä Suomen ja Pohjoismaiden sävellyskilpailussa. Linjaman kirkkomusiikkituotanto on palkittu Suomen kirkon sävellyspalkinnolla.


title: Jouko Linjama

text: Kölnissä Linjama vieraantui vallitsevasta sarjallisuudesta ja löysi Anton Webernin musiikin yhteydet renessanssin polyfoniaan. Toimiessaan opiskeluaikana Helsingin katolisen kirkon urkurina Linjama kiinnostui gregoriaanisesta koraalista. Gregoriaanisia vaikutteita on kuultavissa esimerkiksi kuoromessussa "Missa de Angelis" ja urkumessussa "Missa Cum jubilo".


title: Jouko Linjama

text: Urkuteosten lisäksi Linjama on säveltänyt oratoriomaisia teoksia, kuten Suomen Kansallisoopperan tilaama kamariooppera "Suomalainen Tapiiri". Linjaman tuotantoon kuuluu myös kuoro- ja yksinlaulusarjoja sekä kaksi jousikvartettoa.


title: Luxair

text: Luxair ("Luxair Société Luxembourgeise de Navigation Aérienne SA") on Luxemburgin kansallinen lentoyhtiö.


title: Luxair

text: Vuonna 1948 perustettu Luxembourg Airline Company otti vuonna 1961 käyttöön nykyisen nimensä Luxair ja aloitti vuonna 1962 lennot Luxemburgin ja Pariisin välillä Fokker F27 Friendship -koneella. Vuonna 1967 Luxairin laivasto koostui kolmesta Fokker Friendshipista ja yhdestä Vickers Viscountista. Vuonna 1970 laivastoon liitettiin ensimmäiset suihkukoneet, Caravellet, jotka rakennettiin Sud Aviationilla Toulousessa.


title: Luxair

text: Luxair hankki ensimmäiset Boeing 737-200 -koneensa vuonna 1977. Vuosien mittaan laivastoon hankittiin Boeing 737-400 ja Boeing 737-500 -koneita ja Fokker 50 -potkuriturbiinikoneita ja Embraer-suihkukoneita.


title: Luxair

text: Vuonna 2003 Luxairin laivastoon liittyi kaksi Boeing 737-700 -konetta. Nykyisessä laivastossa näitä on kolme kappaletta, joiden lisäksi on yksi Boeing 737-500 -kone sekä yhteensä 10 erityyppistä Embraer-konetta.


title: Luxair

text: Luxair lentää seuraaviin kohteisiin keskuspaikkanaan Luxemburgin Findelin kansainvälinen lentoasema:


title: Luxair

text: Luxairin laivasto helmikuussa 2011:


title: Irena Sendler

text: Irena Sendler (15. helmikuuta 1910 Varsova – 12. toukokuuta 2008) oli puolalainen sosiaalityöntekijä. Hän tuli tunnetuksi toisen maailmansodan aikaan toiminnassaan vastarintaverkostossa, jossa pelastettiin juutalaisia lapsia Varsovan ghetosta. Sendler oli yksi toiminnan organisoijista. Muut aktivistit, jotka auttoivat ja toisinaan itse kuljettivat lapsia ghetosta ulos, olivat Sendlerin tavoin vasemmistolaisesti suuntautuneita tai katolilaisia sosiaalityöntekijöitä.


title: Irena Sendler

text: Pelastettujen lasten määrää on vaikea arvioida, sillä heidän henkilöytensä tavallisesti häivytettiin, mutta arviot vaihtelevat muutamasta sadasta yli kahteentuhanteen. Toimittaja Anna Bikontin, joka on kirjoittanut kirjan Sendleristä (Sedlerowa w ukryciu, 2017), mukaan lapsia oli todennäköisimmin muutama sata. Koko Puolassa arvioidaan holokaustista selvinneiden juutalaislasten määrän olleen noin viisituhatta. Lapset sijoitettiin katolisiin puolalaisperheisiin, kasvatuslaitoksiin tai luostarien ylläpitämiin orpokoteihin. Sendlerin rooli organisaatiossa oli etsiä ghetosta ulos salakuljetetuille lapsille sopivia sijoituspaikkoja ja toimittaa Żegota-liikkeen hankkimia varoja maksuksi ylläpidosta.


title: Irena Sendler

text: Gestapo pidätti Sendlerin vuonna 1943. Häntä kidutettiin ja hänet aiottiin teloittaa, mutta vastarintaliikkeen onnistui pelastaa hänet.


title: Irena Sendler

text: Sendler jatkoi sodan jälkeen työtään sosiaalityöntekijänä. Hän liittyi Puolan yhtyneeseen työväenpuolueeseen PZPR:ään. Vuosituhannen vaihteen jälkeen hänet "löydettiin" ja hän alkoi saada tunnustusta ansioistaan. Israelissa hänet julistettiin ”Vanhurskaaksi kansakuntien joukossa”. 10. lokakuuta 2003 hänestä tehtiin Valkoisen Kotkan ritarikunnan jäsen.


title: Luis Nicolao

text: Luis Alberto Nicolao (s. 28. kesäkuuta 1944, Buenos Aires) on entinen argentiinalainen uimari, joka rikkoi vuonna 1962 kaksi kertaa 100 metrin perhosuinnin maailmanennätyksen, ensiksi 24. huhtikuuta, Rio de Janeirossa, ajalla 58,4, ja kolme päivää myöhemmin samassa paikassa, nyt ajalla 57,0. Nicolaon ennätys kesti viisi vuotta, jolloin sen rikkoi Yhdysvaltojen Mark Spitz.


title: Luis Nicolao

text: Nicolao osallistui olympialaisiin kolme kertaa, alkaen vuodesta 1960, jolloin hän oli vasta 14-vuotias, ja oli jo tuolloin Etelä-Amerikan mestari 100 metrin perhosuinnissa. Nicolao muutti myöhemmin opiskelemaan Yhdysvaltoihin.


title: Sara Pérez

text: Sara Pérez Sala (s. 12. tammikuuta 1988, Barcelona) on espanjalainen uimari, joka edusti kotimaataan kesäolympialaisissa 2004. Siellä hän osallistui 4x100 metrin sekauintiviestiin Espanjan joukkueessa, joka sijoittui finaalissa seitsemänneksi. Pérez on 172 senttimetriä pitkä, ja painaa 67 kiloa. Hän on erikoistunut rintauintiin.


title: Sara Pérez

text: Pérez on voittanut junioreiden Euroopan mestaruuden 200 metrin rintauinnissa, ja lisäksi hän on nelinkertainen Espanjan mestari. Hänellä on hallussaan kaksi Espanjan ennätystä.


title: Helmut Eder

text: Helmut Eder (26. joulukuuta 1916 – 8. helmikuuta 2005) oli itävaltalainen säveltäjä.


title: Helmut Eder

text: Eder syntyi Linzissä. Hän oli toisen maailmansodan aikana sotavankina, ja opiskeli vapauduttuaan Bruckner-konservatoriossa musiikin teoriaa ja orkesterin johtamista. Valmistuttuaan hän jatkoi opintojaan vuosina 1953-1954 opiskellen säveltämistä Carl Orffin johdolla. Hän sai vaikutteita mm. Alban Bergiltä, Johann Nepomuk Davidilta ja György Ligetiltä. Ederin tuotanto käsittää monenlaista taidemusiikkia kamarimusiikista oopperoihin.


title: Helmut Eder

text: Ederille myönnettiin uransa aikana Itävallan valtionpalkinto ja Anton Bruckner -palkinto. Hän kuoli Salzburgissa 88-vuotiaana.


title: Francis Jackson

text: Francis Alan Jackson OBE (s. 2. lokakuuta 1917) on brittiläinen urkuri ja säveltäjä.


title: Francis Jackson

text: Jackson syntyi Maltonissa, Yorkshiressä. Hän toimi York Minsterin urkurina 1946–1982. Hän on lisäksi pitänyt resitaaleja eri puolilla maailmaa ja julkaissut useita levytyksiä. Hänen sävellystuotantoonsa kuuluu muun muassa urkumusiikkia, hengellistä musiikkia, sinfonia ja soololauluja.


title: Francis Jackson

text: Jackson on julkaissut urkuri-säveltäjä Edward Bairstow'n elämäkertateoksen. Hänestä tehtiin Brittiläisen imperiumin ritarikunnan jäsen vuonna 1978.


title: Eva Piñera

text: Eva Piñera (1. heinäkuuta 1974, Gijón, Asturia) on espanjalainen entinen uimari, joka osallistui kotimaansa riveissä kesäolympialaisiin 1996. Siellä hän oli kahdeskymmenes 100 metrin rintauinnissa, sekä 15. 4x100 metrin sekauintiviestissä.


title: Zuoz

text: Zuoz on kunta Sveitsissä, joka sijaitsee Graubündenin kantonissa.


title: Zuoz

text: Kunnan asukkaat puhuvat retoromaania ja sveitsinsaksaa. Kunnan pinta-ala on noin 66 neliökilometriä ja siellä on noin 1 200 asukasta.


title: Zuoz

text: Zuoz sijaitsee Innjoen varrella, Engadinin laaksossa. Kylän pohjoispuolella kohoavat Albulan Alpit, joiden korkein vuori, Piz Kesch (3 418 m), sijaitsee Zuozissa. Eteläpuolella sijaitsevat Livignon Alpit, jotka nekin ovat yli kolmekilometriset.


title: Zuoz

text: Rhätische Bahnin rautatie Scuolista St. Moritziin ja Pontresinaan sekä päätie numero 27 kulkevat pitkin Engadinin laaksoa ja Zuozin kautta.


title: Zuoz

text: Zuozissa on toiminut yli 100 vuoden ajan noin 300 oppilaan kansainvälinen lyseo, Lyceum Alpinum Zuoz. Sisäoppilaitoksena toimivassa lukiossa voi nykyään suorittaa kansainvälisen IB-tutkinnon sekä sveitsiläisen tai saksalaisen ylioppilastutkinnon.


title: Lounasseteli

text: Lounasseteli on maksuseteli, jolla voi maksaa aterian ravintolassa tai ruokakaupassa. Lounassetelin avulla työnantaja voi tarjota työntekijälle ravintoedun.


title: Lounasseteli

text: Setelin liikeidean oli kehittänyt brittiläinen John Hack vuonna 1954. Sveitsissä setelit otettiin käyttöön 1961. Ranskassa lounassetelistä tuli virallisesti hyväksytty luontoisetu vuonna 1967.


title: Lounasseteli

text: Suomessa Lounasseteli otettiin käyttöön vuonna 1974, kun ravintolaelinkeino ja Luottokunta perustivat Lounasseteli Oy:n.


title: Lounasseteli

text: Suomessa on vuonna 2019 ainakin kolme lounassetelijärjestelmää: Edenred Finland Oy:n "Lounasseteli" , "ePassi Lounas" -sähköinen ravintoetu ja Smartum Oy:n "Smartum Lounas". ePassin Lounas-etua voi hyödyntää noin 6 000 kahvilassa ja ravintolassa, Edenredin Lounasseteli käy maksuksi yli 14 500 ruokapaikassa ja Smartum Lounas yli 2 000 ravintolassa. Lisäksi on sähköisiä maksujärjestelmiä tai nettiselainratkaisuja, jotka muistuttavat lounasseteliä.


title: Lounasseteli

text: Lounassetelillä voi maksaa aterioinnin ravintolassa. Niitä käytetään myös joissain ruokakaupoissa. Ruokakaupoissa lounassetelillä voi ostaa valmista annosruokaa, joka ei ole teollisesti pakattua, käytännössä siis lounasannoksia tai täytettyjä leipiä kaupan tuoretiskiltä. Lounassetelillä ei voi ostaa alkoholia tai tupakkatuotteita eikä myöskään makeisia, napostelutuotteita, eineksiä tai muita elintarvikkeita. Lounassetelistä ei saa vaihtorahaa eikä sitä vaihdeta rahaksi.


title: Lounasseteli

text: Palvelun toimittaja perii komission setelistä. Suomessa käytetään nykyisin paperisia lounasseteleitä ja/tai niiden sähköisiä vaihtoehtoja.


title: Lounasseteli

text: Edenred-kortti (ent. "Ticket Lounas ja Ticket Duo) ja Smartum Saldo" ovat paperisten lounassetelien vaihtoehtoja. Ne ovat luottokortin tapaisia prepaid-maksukortteja, jonka taustalla olevalle tilille työnantaja siirtää rahaa. Tiliä veloitetaan oston yhteydessä ostoksen todellisen summan mukaisesti. Tekniikaltaan kortit ovat sirukortteja. Nämä kortit käyvät noin 10 000 ruokapaikassa.


title: Lounasseteli

text: ePassin mobiilisovelluksessa on kaikki työnantajan valitsemat henkilöstöedut, esimerkiksi lounasetu, liikunta- ja kulttuurietu, työmatkaetu ja hyvinvointietu. Maksamisessa käytetään tätä sovellusta tai tekstiviestiä.


title: Lounasseteli

text: Eazybreak-mobiiliseteli on suomalaisen Eazybreak Oy:n sähköinen maksutapa, joka on tarkoitettu paperisen lounassetelin korvaajaksi. Eazybreak-mobiiliseteliin ei liity paperiseteliä tai maksukorttia. Maksamiseen käytetään älypuhelinsovellusta tai tekstiviestiä.


title: Lounasseteli

text: Kelpolounas on vaihtoehto paperiselle lounassetelille ja sirukorteille. Verotuksellisesti Kelpolounas eroaa perinteisestä lounassetelistä siten, että sen kautta voi ostaa vain sopimusruokailulounaita. Lounaan ostaminen tapahtuu internet-palvelun kautta älypuhelimella tai muulla internet-selaimella. Maksaminen tapahtuu ravintolan ja yrityksen välisenä laskutuksena.


title: Lounasseteli

text: Kun työnantaja järjestää työntekijälleen ravintoedun lounassetelin tai jonkin muun vastaavan järjestelyn avulla, voidaan saada veroetuja. Työnantaja voi vähentää verotuksessaan lounassetelin koko nimellisarvon, kun taas palkansaajalle setelin verotusarvo on nimellisarvoa pienempi. Suomen valtio kärsii verotuetusta lounasedusta vuosittain yli 17 miljoonan euron veromenetykset mutta tienaa luonassetelien työllistävän vaikutuksen vuoksi 25 miljoonaa.


title: Henna

text: Henna voi tarkoittaa ainakin seuraavia asioita:


title: USS Macon

text: USS Macon (ZRS-5), oli viimeinen Yhdysvaltain laivaston neljästä jäykkärunkoisesta ilmalaivasta. Se rakennettiin Akronissa, Ohiossa ja teki ensilentonsa 21. huhtikuuta 1933, vain muutama viikko sisaraluksensa USS Akronin (ZRS-4) tuhoutumisen jälkeen. Lentotestien jälkeen se otettiin palveluskäyttöön 23. kesäkuuta 1933. Sitä käytettiin jäykkärunkoisten ilmalaivojen teknisen ja operationaalisen laivastokäytön tutkimiseen.


title: USS Macon

text: Ollessaan 12. helmikuuta 1935 palaamassa meriharjoituksista tukikohtaansa Moffett Fieldiin, Kaliforniaan, USS Macon joutui Point Surin edustalla myrskyyn, jonka aiheuttamien vaurioiden seurauksena se vaipui mereen. Onnettomuudessa menehtyi kaksi miehistön jäsentä ja ilmalaiva upposi mereen, päättäen samalla Yhdysvaltain laivaston kokeilut jäykkärunkoisilla ilmalaivoilla.


title: USS Macon

text: klo 16.00


title: USS Macon

text:
Kova tuulenpuuska osui Maconiin. Ulkokuoreen tuli repeämiä ja suojaus
rikkoutui kahdessa aluksen kahdestatoista heliumsäiliöstä.


title: USS Macon

text: klo 17.03


title: USS Macon

text:
Tuuli käänsi aluksen vinoon, perä alaspäin. Miehiä kaatui ja kaksi heliumsäiliötä puhkesi.
Sivuvakain irtosi.


title: USS Macon

text: klo 17.25


title: USS Macon

text:
Miehistö näki kuinka kaksi rungon muotoa ylläpitävistä renkaista painui kasaan.
Sitten alus alkoi pudota.


title: USS Macon

text: Klo 17.40


title: USS Macon

text:
Macon osui merenpintaan ja alkoi vajota. Miehistö kahta lukuun ottamatta pelastui
veneillä.


title: USS Macon

text: Klo 18.20


title: USS Macon

text:
Macon upposi pohjaan. Miehistö pelastettiin pian.
Naval Historical Center: USS Macon (ZRS-5), Airship 1933-1935


title: USS Macon

text: Tieteen kuvalehti


title: Mallusjoen vanha metsä

text:
Mallusjoen vanha metsä on alaltaan 21,8 hehtaarin laajuinen alue, joka sijaitsee Orimattilan Mallusjoella. Se on tuoreella ja lehtomaisella kankaalla kasvava kuusimetsä. Kalliopaljastumien kohdalla on mäntyjä. Alueen pohjois- ja keskiosan pellot ovat olleet viljelyksessä, ja eteläpää pellot metsittyvät lehtipuilla. Alueella on ikääntynyttä kuusimetsää. Kuusten keskellä on myös haapoja. Alueella on myös kuolevia puita sen luonnontilaisuudesta johtuen. Alue on valtion omistukseen siirtynyt perintötila ja täysin luonnonsuojeltu luonnonsuojelulain perusteella. Alue kuuluu boreaalisiin luonnonmetsiin.
Metsässä kulkee noin neljä kilometriä pitkä luontopolku, joka on merkitty keltaisilla tassunkuvilla.


title: Mika Ylianttila

text: Mika Ylianttila (s. 12. syyskuuta 1972 Rovaniemi) on suomalainen tietoliikennetekniikan tutkija. Hänen tutkimusaiheitaan ovat muun muassa langattomat verkot, esineiden Internet, verkkojen virtualisointi ja tietoturva. Hän työskentelee Oulun yliopiston langattoman tietoliikenteen tutkimuskeskuksessa (, lyh. "CWC") professorina.


title: Mika Ylianttila

text: Ylianttila väitteli Oulun yliopiston Sähkö- ja tietotekniikan osastolta vuonna 2005. Työtä ohjasi yhdysvaltalainen professori Kaveh Pahlavan. Työssä tutkittiin, miten Internetiä hyödyntäviä sovelluksia voidaan käyttää saumattomasti verkkoyhteyden vaihtuessa. Hän on myös Oulun yliopistossa tietotekniikan dosentti. Hän toimi IEEE:n Suomen-osaston puheenjohtajana 2008–2009 ja Internet-tutkimuskeskus CIE () johtajana 2012-2015.


title: Jaakko Honkanen (jääkiekkoilija)

text: Jaakko"Jakke" Honkanen (s. 16. heinäkuuta 1942 Pori) on entinen suomalainen jääkiekkoilija. Honkanen pelasi Porin Karhuissa, HIFK:ssa ja Ässissä 1961–1978. Uraan mahtuu myös maailmanmestaruuskilpailut Suomen kotikisoissa Tampereella 1965.


title: Jaakko Honkanen (jääkiekkoilija)

text: Honkanen muistetaan erityisesti Ässä-aikona muodostamastaan tutkaparista Raimo Kilpiön kanssa. Nykyisin Honkanen toimii autopurkamo Autopalsta Oy:n toimitusjohtajana sekä Suomen Autopurkamoliiton varapuheenjohtajana.


title: Bra

text: Bra tai BRA voivat tarkoittaa seuraavia asioita:


title: Mystikko (sarjakuvahahmo)

text: Mystikko (), oikealta nimeltään Raven Darkholme, on Marvel-kustantamon luoma sarjakuvahahmo, jolla on sininen iho sekä keltaiset, pupillittomat silmät.


title: Mystikko (sarjakuvahahmo)

text:
Mystikon menneisyydestä ei tiedetä paljon mitään. Ei tiedetä tarkkaan, kuinka vanha hän on, koska hän voi peittää ikääntymisen merkit muodonmuutosvoimillaan. Hän oppi käyttämään voimiaan nähtävästi hyvin varhaisessa iässä, koska julkisuudessa tai Yhdysvaltain hallituksen tiedoissa ei ole merkintää, että Raven Darkholme olisi joskus näyttänyt muulta kuin normaalilta ihmiseltä. Vuosia sitten Mystikolla oli suhde mutantti Sapelihampaan kanssa, ja heille syntyi poika Graydon Creed.
Mystikko on myös väittänyt olevansa  Ryhmä-X:n jäsenen Painajaisen äiti.
Jossain vaiheessa Mystikko toimi nuoren mutantin Roguen suojelijana sekä hänen ottoäitinään.


title: Mystikko (sarjakuvahahmo)

text:
Samaan aikaan hän piti toista henkilöllisyyttä Mallory Brickmanina, Yhdysvaltain senaattorin Ralph Brickmanin vaimona. He saivat jopa tyttären Glorian.
Mystikko onnistui salaamaan supervoimansa ja rikolliset taipumuksensa vuosien aikana niin hyvin, että hänen onnistui Darkholmena nousta nopeasti Yhdysvaltain asesuunnittelukeskuksen varatoimitusjohtajaksi. Tämä asema salli hänen käyttää sotilaallisia salaisuuksia ja huippuaseita omiin rikollisiin tarkoituksiinsa.


title: Mystikko (sarjakuvahahmo)

text: Mystikko kokosi myös kolmannen version Pahojen Mutanttien Veljeskunnasta, joka alun perin koostui hänestä, Avalanchesta, Blobista, Kohtalosta ja Pyrosta. Mystikko nimesi ryhmän alkuperäisen Pahojen Mutanttien Veljeskunnan mukaan, jonka Magneto kokosi rikosuransa alkuaikoina.


title: Mystikko (sarjakuvahahmo)

text:
Kolmas Veljeskunta saavutti pahamaineisen asemansa yrittäessään tappaa senaattori Robert Kellyn, joka tutki ns. mutanttiuhkaa. Ryhmä-X pysäytti murhasuunnitelman ja Veljeskunta taisteli heitä vastaan useasti myöhemminkin, kuten myös Kostajia ja Dazzleria vastaan.
Jonkin aikaa sitten mutanttienvastaisuus alkoi kasvaa jyrkästi kansojen parissa ja hallitus laukaisi oman mutanttien vastaisen ohjelmansa projekti Herätyksen.


title: Mystikko (sarjakuvahahmo)

text:
Uskoen, että ajat olivat liian vaaralliset Veljeskunnan rikolliselle toiminnalle Mystikko meni tapaamaan tri Valerie Cooperia ja tarjosi Veljeskunnan apua hallitukselle. Cooper suostui esittämään pyynnön presidentille sillä ehdolla, että Veljeskunta vangitsisi Magneton. Veljeskunta, joka tunnettiin nyt Vapausvoiman nimellä, onnistui tehtävässään (vaikkakin Magneto antautui heille vapaaehtoisesti) ja pian heistä tuli hallituksen virallisia työntekijöitä.
Vastalahjaksi Mystikko armahdettiin kaikista rikossyytteistä, mutta se vedettäisiin takaisin, jos joku Vapausvoiman jäsen jäisi kiinni rikoksesta.


title: Mystikko (sarjakuvahahmo)

text:
Mystikko on muuttuja-mutantti, eli hän voi psionisesti liikuttaa ruumiinsa ja vaatteidensa atomeja ja molekyylejä muuttaakseen muotoaan. Tuloksena hän voi muuttua kenen tahansa ihmisen tai humanoidin kaksoisolennoksi liikkeitä, sormenjälkiä ja ääntä myöten. Häntä rajoittaa kuitenkin kyvyttömyys muuttaa omaa massaansa, eli vaikka hän muuttuisi pikkupojaksi, hän painaisi kuitenkin oman painonsa verran. Hän ei voi myöskään jäljitellä matkimansa olennon voimia tai muuttua ei-humanoidiksi, kuten kasviksi tai elottomaksi esineeksi. Hänen on kuvailtu olevan pahimpia naisrikollismutantteja.
Ristiriitaisuutta siinä väitteessä, ettei Mystikko voi muuttua ei-humanoidiksi herättää kuitenkin se, että ensimmäisessä "X-Men"-elokuvassa hän muuttuu Vapaudenpatsaan pienoismalliksi(joka oletettavasti on eloton esine).


title: Mystikko (sarjakuvahahmo)

text: Mystikko esiintyy kaikissa kolmessa Ryhmä-X elokuvassa ( X-Men, X-Men 2, ), joissa häntä esitti Rebecca Romijn-Stamos. Mystikko esiintyy myös parodia-elokuvassa Epic Movie, jossa häntä esitti Carmen Electra. Myös elokuvissa , ja häntä näyttelee Jennifer Lawrence


Mystikko (sarjakuvahahmo)


title: Frieke Buys

text: Johanna Friederike ("Frieke") Buys (s. 7. kesäkuuta 1954, Vlaardingen, Etelä-Hollanti) on entinen alankomaalainen uimari, joka edusti kotimaataan kesäolympialaisissa 1972. Siellä hän karsiutui välierissä naisten 100 metrin perhosuinnissa, ja alkuerissä 200 metrin perhosuinnista. Lisäksi hän oli Alankomaiden naisten 4x100 metrin sekauintiviestijoukkueen jäsen, joka sijoittui finaaleissa viidenneksi.


title: Orimattilan keskustaajama

text: Orimattilan keskustaajama (myös "Orimattilan kirkonkylä") muodostaa vuonna 1992 kaupungiksi muuttuneen Orimattilan kuntakeskuksen, jossa sijaitsevat kaupungintalo, Orimattilan kirkko, Orimattilan kirjasto sekä S-market ja K-Supermarket. Keskustaajamassa on ollut teollisuutta, Orimattilan villatehdas, joka lopetti toimintansa 2005 ja joka nykyään on ravintola, kynttiläpaja ja tanssipaikka. Ennen itsenäistymistään omaksi seurakunnaksi Orimattila oli Hollolan evankelis-luterilaisen seurakunnan kappeliseurakunta.


title: Orimattilan keskustaajama

text: Aikaisemmin Suomen evankelis-luterilaiset seurakunnat hoitivat maaseudulla myös kunnan maalliset tehtävät, vasta vuoden 1865 kunnallisasetus määräsi, että perustetaan erilliset maalaiskunnat.


title: Orimattilan keskustaajama

text: Keskustassa sijaitsee Orimattilan kirkonmäki, joka vuonna 1993 määriteltiin valtakunnallisesti merkittäväksi kulttuurihistorialliseksi ympäristöksi ja on mukana myös saman inventoinnin päivitetyssä versiossa vuodelta 2009.


title: Orimattilan keskustaajama

text: Orimattilan kirkonkylän kansakoulu perustettiin 1868, samana vuonna kuin Vähä-Mallusjoen Järvikylän kansakoulu. Orimattilan ensimmäinen kansakoulu, Koskusten kansakoulu, perustettiin 1867 Kuivannolle.


title: Creeping Death

text: Creeping Death on thrash metal-yhtye Metallican toisen levyn, Ride the Lightningin seitsemäs kappale. Kappaleen sanat ovat saaneet vaikutteita Raamatusta, kuinka Jumala rankaisee egyptiläisiä. Kappaleessa on myös tunnettu kitarasoolo, jossa Kirk Hammett pääsee esittelemään niin sanottua tapping-tekniikkaa. Kappale on yksi Metallican suosituimpia live-kappaleita, ja sitä onkin soitettu Metallican konserteissa yli tuhat kertaa. Kappale on myös mukana pelissä.


title: Likhas

text:
Likhas on kreikkalaisessa mytologiassa Herakleen palvelija. Alkaessaan suorittaa uhrimenoja Herakles pyysi Likhasta tuomaan viitan, jota hän tapasi käyttää juhlamenoissa. Herakleen vaimo Deianeira oli kuitenkin sivellyt viitan Nessoksen myrkytetyllä verellä uskottuaan Nessoksen kertomuksen, jonka mukaan tämän verestä valmistetun juoman lumous elvyttäisi Herakleen rakkauden, jos se joskus hiipuisi. Aineeseen oli kuitenkin kätkettynä petos, sillä Nessoksen veri oli aikanaan saastunut Herakleen Hydran myrkkyyn kastetusta nuolesta. Herakleen puettua viitan ylleen myrkky alkoi polttaa hänen kehoaan. Vaatekappale tarttui niin tiukasti kiinni hänen ihoonsa, että yritykset repiä se pois päältään saivat hänen luunsa paljastumaan näkyviin.
Kivun piinaama Herakles ryhtyi tuhoamaan ympäristöään silmittömästi: hän juoksi päämäärättömästi ympäriinsä ja kiskoi puita juurineen ylös, kunnes sattumalta huomasi pelästyneen Likhaan, joka oli piiloutunut peloissaan kiven taakse. Toisessa versiossa hän kutsui tätä tuskissaan. Suuttuneena luulemalleen syylliselle hän tarttui syyttömän myrkyntoimittajan jalkaan ja heitti tämän Euboianlahteen. Siellä onneton Likhas muuttui ihmishahmoiseksi kiveksi. Tästä ovat saaneet nimensä Euboian pohjoisosan Licháda-vuori ja -niemi.


title: Likhas

text: Likhas oli myös spartalainen, joka löysi Oresteen luut. Delfoin oraakkelin ennustuksen mukaan Oresteen jäännökset piti siirtää Spartaan, jotta Sparta voisi voittaa taistelussa Tegean.


title: Hovirinta

text: Hovirinta on väkiluvultaan suurin lähiö Kaarinan keskustan tuntumassa. Hovirinnan lähellä sijaitsee Kuusistonsalmi. Hovirinnan ranta on Kaarinan suosituimpia uimarantoja. Rannan läheisyydessä on myös uusi lasten liikennepuisto. Hovirinnassa on kaksi koulua, Hovirinnan koulu ja Kaarinan ainoa ruotsinkielinen koulu S:t Karins Svenska Skola. Hovirinnan koulu on oppilasmäärältään Kaarinan kolmanneksi suurin koulu. Alueen huoltopalveluista vastaa Maininki kiinteistöpalvelut Oy (ent. Hovirinnan Huolto Oy).


title: Yleisnimi

text: Yleisnimi eli appellatiivi on nimisana, joka kuvaa kohdettaan yleisellä tasolla (esimerkiksi "ihminen", "koira", "järvi", "kaupunki") toisin kuin erisnimi, joka taas on kohteelleen annettu yksilöivä, sitä muista kaltaisistaan erottava nimi (kuten "Pekka", "Musti", "Saimaa", "Rovaniemi").


title: Yleisnimi

text: Periaatteessa kaikki muut nimet kuin erisnimet ovat yleisnimiä. Tosin on olemassa nimiä, joita käytetään kummallakin tavalla. Tällaisten tapausten erittelemiseksi toisistaan yleisnimi kirjoitetaan monissa kielissä aina pienellä ja erisnimi isolla alkukirjaimella.


title: Keihin-Tōhoku-linja

text: Keihin-Tōhoku-linja () on 59,1 kilometriä pitkä Saitaman, Kawaguchin, Tokion, Kawasakin ja Jokohaman kaupungit yhdistävä junalinja Japanissa. Linjaa operoi JR East. Linjan tunnusväri on taivaansininen ■.


title: Keihin-Tōhoku-linja

text: Vaikka Keihin-Tōhoku-linja käsittääkin periaatteessa vain Saitaman ja Jokohaman välisen junalinjan, Jokohamasta eteenpäin Ōfunan asemalle Kamakuraan kulkevat junat käyttävät samoja tunnuksia. Tämän vuoksi myös Jokohaman ja Ōfunan välinen osuus, virallisesti Negishi-linja, lasketaan yleisesti osaksi Keihin-Tōhoku-linjaa. Koko linjaa voidaan myös kutsua yhdistelmänimellä Keihin-Tōhoku-linja – Negishi-linja ().


title: Keihin-Tōhoku-linja

text: Linjan nimen alkuosa on muodostettu Tokion (; jälkimmäinen kanji voidaan lukea "Kei") ja Jokohaman (; jälkimmäinen kanji voidaan lukea "hin") kaupunkien nimistä, loppuosa taas otettu Tōhoku-päälinjalta.


title: Andreas Seyfarth

text: Andreas Seyfarth (syntynyt 6. marraskuuta 1962) on saksalainen lautapelisuunnittelija. Hänen tunnetuimpiin teoksiinsa kuuluu Puerto Rico, joka on vuodesta 2003 ollut BoardGameGeekin arvostetuimpia pelejä. Vuonna 2002 peli sai ensimmäisen palkinnon Deutscher Spiele Preisissa. Seyfarth on voittanut Spiel des Jahres-palkinnon kahdesti vuosina 1994 ja 2006 peleillään Manhattan ja Thurn und Taxis.


title: Tetsuo Okamoto

text: Tetsuo Okamoto (20. maaliskuuta 1932 Marília – 1. lokakuuta 2007 Marília) oli brasilialainen uimari, joka voitti ensimmäisenä brasilialaisena uimarina mitalin olympialaisissa: hän voitti pronssia 1500 metrin vapaauinnissa Helsingissä 1952 ajalla 18.51,3.


title: Tetsuo Okamoto

text: Okamotolla oli japanilaiset sukujuuret. Hän opiskeli Yhdysvaltain Texasissa. Okamoto kuoli 75-vuotiaana sydämen ja hengityselinten vajaatoimintaan, jotka olivat seurausta pitkäaikaisista säännöllistä dialyysihoitoa vaatineista munuaisongelmista.


title: Fijación Oral Vol. 1

text: Fijación Oral Vol. 1 on Shakiran järjestyksessä kuudes studioalbumi. Se julkaistiin vuonna 2005.


title: Nimi

text: Nimi on sana tai sanaliitto, joka viittaa johonkuhun henkilöön, olioon, esineeseen, asiaan tai muuhun sellaiseen yksilönä tai lajinsa edustajana. Useat nimet, esimerkiksi henkilönnimet, ovat erisnimiä. Yleisnimiä ovat esimerkiksi lajinimet, joiden nimiä kutsutaan myös "nimityksiksi".


title: Kaupunkilehti Vartti

text: Kaupunkilehti Vartti on Kaakon Viestintä Oy:hyn kuuluva ilmaisjakelulehti, joka ilmestyy sunnuntaisin.


title: Kaupunkilehti Vartti

text: Vartti perustettiin Kymppi-nimisenä uutislehtenä vuonna 2005 pääkaupunkiseudulle. Nykyään lehdellä on yksi jakelualue: Etelä-Karjala (Lappeenrannan seutu). Vartti ilmoittaa olevansa Suomen "luetuin kotiinkannettu kaupunkilehti". Sanoma-konserni ilmoitti syksyllä 2012 hakevansa toiminnassaan säästöjä, jonka seurauksena Vartin pääkaupunki-painos on lakkautettu. Pääkaupunkiseudun painoksen lisäksi myös Itä-Uudellamaalla jaettu Vartti Itä-Uusimaa myytiin aiemmalle omistajalle, jonka myötä Vartti Itä-Uusimaan nimi muuttui Itäväyläksi. Yhtiön mukaan toiminnan painopistettä siirretään verkkojulkaisuun.


title: Kaupunkilehti Vartti

text: Kesäkuussa 2008 Sanoma Kaupunkilehdet alkoi julkaista Vartti-lehdestä venäjänkielistä versiota nimellä "Kvartal" (Квартал).


title: Showgirl Homecoming Live

text: Showgirl Homecoming Live on Kylie Minoguen live-CD. Se nauhoitettiin Showgirl - The Homecoming Tourilta Sydneystä Australiasta. Se julkaistiin 14. tammikuuta 2007.


title: Suuri gangsterisota

text: Suuri gangsterisota ("Once Upon a Time in America") on Sergio Leonen ohjaama elokuva vuodelta 1984. Käsikirjoitus perustuu Harry Greyn osin omaelämäkerralliseen romaaniin "The Hoods" (1952). Elokuvan musiikin on säveltänyt Ennio Morricone. Elokuvan pääosia näyttelevät Robert De Niro ja James Woods. Nuori Jennifer Connelly tekee näyttelijädebyyttinsä elokuvassa. Leonelle puolestaan elokuva oli viimeinen ohjaustyö.


title: Suuri gangsterisota

text: Leone olisi halunnut tehdä tämän elokuvan jo "Hyvien, pahojen ja rumien" jälkeen, mutta idealle ei löytynyt kiinnostunutta tuottajaa. "Suuri gangsterisota" oli Leonen haaveiden toteutuma, jonka tekoon kului yhteensä 18 vuotta. Vastoin yleistä luuloa elokuva ei kerro mafiasta, vaan amerikanjuutalaisista gangstereista kieltolain aikana. Elokuvassa liikutaan kolmella eri vuosikymmenellä: 1920-, 1930- ja 1960-luvuilla.


title: Suuri gangsterisota

text: Muistin ja muistamisen teemojen käsittely on elokuvassa niin syvällistä, että sitä on verrattu jopa Marcel Proustin romaanisarjaan "Kadonnutta aikaa etsimässä".


title: Suuri gangsterisota

text: Elokuvasta on vuosien aikana julkaistu useita eri versioita, jotka vaihtelevat pituudeltaan. Sen alkuperäinen leikkaus oli 229 minuuttia pitkä, mutta teatterilevitystä varten elokuvasta tehtiin toinen, 129 minuuttinen versio.


title: Suuri gangsterisota

text: Vuonna 2012 elokuvasta julkaistiin kuitenkin uusi 253 minuuttinen versio, joka sisälsi 24 minuuttia ennennäkemätöntä materiaalia."Video-oppaassa" vuodelta 1994 "Suuri gangsterisota" saa täydet viisi tähteä.


title: Salon Seudun Harmonikkakerho

text:
Salon Seudun Harmonikkakerho on 6. helmikuuta 1979 perustettu harmonikansoittajien yhdistys joka koostuu Salossa ja ympäristössä vaikuttavista harmonikasta kiinnostuneita henkilöistä.
Paavo Sjöberg on ollut yhdistyksen pitkäaikainen puheenjohtaja perustamisesta lähtien vuoteen 2001 asti jolloin Esa Pethman otti orkesterinjohtajan paikan.


title: Salon Seudun Harmonikkakerho

text: Kerho on osallistunut Hyvinkään harmonikkaviikolle vuonna 1982, jossa Paavo Sjöbergin sävellys "Salon seudun polkka" voitti kilpailun. Kisaan osallistui 157 sävellystä.


title: Salon Seudun Harmonikkakerho

text: Sata-Häme soi kilpailussa saavutettiin voitto tangosävellyskilpailussa kappaleella "Pidättekö tangosta". Vuonna 1989 kerhon soittajat nappasivat 4 voittoa viidestä Varsinais-Suomen harmonikkakilpailuissa.


title: Salon Seudun Harmonikkakerho

text: Kerhon yhteyteen muodostui SALONki-viihdeorkesteri ( huom. nimen virallinen kirjoitusmuoro ) joka on pitänyt omia konserttejaan.


title: Friedlandin taistelu

text: Friedlandin taistelu käytiin 14. kesäkuuta 1807 Preussin Friedlandissa Napoleonin johtaman Ranskan armeijan ja Venäjän keisarillisen armeijan välillä osana neljännen liittokunnan sotaa Napoleonin sodissa. Friedlandin nykyinen nimi on Pravdinsk () ja se sijaitsee Kaliningradin alueella.


title: Friedlandin taistelu

text:
Taistelu oli selvä voitto Ranskalle. Friedlandin taistelun jälkeen Aleksanteri I:n johtama Venäjä taipui rauhaan Ranskan kanssa ja solmi Tilsitin sopimuksen ja neljäs liittokunta hajosi.
Verisen Eylaun taistelun (7 -8. helmikuuta 1807 (J: 26 – 27. tammikuuta)) jälkeen Napoleonin oli perustettava talvileiri Preussisch-Eylaun kaupunkiin ja pääarmeija odotti kevättä. Levin Benningsenin johtama Venäjän keisarikunnan armeija oli vetäytynyt Eylaun taistelukentältä. Kevään aikana Benningsen täydensi armeijaansa, linnoittautui sekä suunnitteli vastaiskua.


title: Friedlandin taistelu

text: Guttstadt-Deppenin taistelussa (5. kesäkuuta 1807 (J: 24. toukokuuta) Beningsen hyökkäsi ranskalaisten asemiin. Napoleonin hämmästykseksi hyökkäys keskeytyi ja venäläiset vetäytyivät vahvasti linnoitettuun Heilsbergin kaupunkiin. Napoleon teki vahvoin voimin vastahyökkäyksen ja Heilsbergin taistelu käytiin (10. kesäkuuta 1807 (J: 29. toukokuuta). Kumpikin puoli menetti noin 10 000 miestä ja taistelu keskeytettiin.


title: Friedlandin taistelu

text: Heilsbergin taistelun jälkeen Benningsen halusi turvata Königsbergin kaupungin ja lähti marssittamaan armeijaansa pohjoiseen. Illalla 13. kesäkuuta Venäjän armeijan pääosa aloitti siirtymisen Alle-joen länsipuolelle Friedlandin kaupungin kohdalla, jonne oli rakennettu ponttoonisiltoja normaalien siltojen lisäksi. Ranskalaisilla oli länsirannalla marsalkka Jean Lannesin johdolla noin 13 000 miestä. Lannes totesi venäläisten joukkojen olevan pahasti puristuksessa pienellä alueella ja lähetti Napoleonille tilanneselostuksen ja avunpyynnön. Napoleonin armeija oli matkalla Königsbergiin, Lannesin rintamaselostuksen saatuaan hän käänsi lähes koko armeijansa Friedlandiin kiirehtien sen marssia. Koko aamupäivän 14. kesäkuuta Lannes pidätteli venäläisiä.


title: Friedlandin taistelu

text: Benningsen teki kohtalokkaan virheen keskittämällä suuren osan armeijansa Alle-joen mutkaan. Toisena virheenä pidetään sitä ettei hän pystynyt tiedustelemaan Lannesin heikkoa puolustusta. Beningsen ei myöskään ollut riittävän aktiivinen liikkeissään.


title: Friedlandin taistelu

text:
Friedlandin kaupungin nykyinen nimi on Pravdinsk (). Se sijaitsee Kaliningradin alueella Venäjällä Pregoljan sivujoen Lavan () varrella.
Friedland sijaitsee Alle -joen länsipuolella. Joki tekee kylän kohdalla noin 90 asteen mutkan ja taistelualueesta tulee kolmion muotoinen. Kaupungin länsipuolella on kolme kylää kaarevassa linjassa; pohjoisimpana Heinrichsdorf (nykyisin Ровное) keskellä Posthenen (nykyisin Передовое) ja eteläisimpänä Sortlaks (nykyisin Lava -joen tulva-alueella).


title: Friedlandin taistelu

text: Heinrichsdorfista oikealle oli Domerain metsä ja Poshenen ja Sortlaksin välissä oli Sortlaksin metsä. Venäläisten kannalta taistelumaaston teki vaikeaksi Poshenesta Friedlandiin virtaava Myllyjoki (), joka jakoi venäläisten taistelukentän kahtia muutamasta ponttoonisillasta huolimatta. Venäläiset eivät myöskään kaivautuneet eikä valmistelelleet puolustusasemiaan, koska olivat vain marssimassa kaupungin läpi.


title: Friedlandin taistelu

text:
Ranskan joukkojen koko on yleisesti arvioitu olevan 80 000 miestä. Kaikki joukot olivat iltapäivästä lähtien Napoleonin komennossa.
Arvio venäläisten joukkojen perustuu kahden komentajan raportteihin. Luvuista on poistettu Königsbergissä olevat joukot sekä Heiligsbergin taistelun tappiot. Benningsenin armeijan arvioidaan olleen noin 60 000 miehen vahvuinen Friedlandin taistelussa .


title: Friedlandin taistelu

text: Vasen sivusta: Komentaja kenraaliluutnantti Pjotr Bagration


title: Friedlandin taistelu

text: Vasemman sivustan vahvuus: jalkaväkeä 17 000 miestä, ratsuväkeä 3500 ja 132 tykkiä.


title: Friedlandin taistelu

text: Oikea sivusta: Komentaja kenraaliluutnantti Aleksei GortšakovOikean sivustan vahvuus: jalkaväkeä 13 200, ratsuväkeä 8 800 ja 192 tykkiä.


title: Friedlandin taistelu

text: Reservi koostui 14.Divisioonasta sekä kenraaliluutnantti Andrei Kologrivovin ratsuväestä.


title: Friedlandin taistelu

text: Reservin vahvuus: Jalkaväkeä 11 400 miestä, ratsuväkeä 1 050 ja 36 tykkiä.


title: Friedlandin taistelu

text: Venäläisissä joukoissa oli mukana kaksi Vanhan Suomen joukko-osastoa:


title: Friedlandin taistelu

text: 1. Käkisalmen musketöörirykmentti  . Käkisalmen musketöörirykmentin komentajana oli eversti Nikolai Ladyženski. Rykmentti oli liitettynä kenraaliluutnantti Pjotr Bagrationin joukkoihin.


title: Friedlandin taistelu

text: 2. Suomalainen rakuunarykmentti komentajanaan eversti Evstafii Nauendorff kuului oikean sivustan ratsuväkeen ( 7. Divisioonan rakuuna prikaatiin).


title: Friedlandin taistelu

text: Illalla venäläisten ratsuväki oli tyhjentänyt Friedlandin kaupungin ranskalaisista ja Benningsen antoi käskyn armeijan siirtymisestä kaupunkiin ja sen edustalla olevaan maastoon. Lannes levitti divisioonansa 5 km leveydelle Heinrichdorfista aina Sortlakin metsään asti ja antoi Benningsenille harhakuvan vahvasta ranskalaisjoukosta. Lannesin reservissä ollut ratsuväki siirtyi tukemaan laajenevaa taistelua Sortlakin metsään.


title: Friedlandin taistelu

text: Lannesin tykistö aloitti klo 03.00 ampumaan liikkuvia venäläisosastoja. Venäläiset vastasivat tykkituleen klo 07.00 asti ja he etenivät hitaasti taistellen kaupungin ympärille viuhkamaiseen asemaan. Venäläisten äärimmäisellä vasemmalla sivustalla olivat Baggovutin ja Rajevskin etuiskujoukot Sortlaksin metsän ja kylän maastossa. He joutuivat pitkään taistelemaan Lannesin jalka- ja ratsuväkeä vastaan.


title: Friedlandin taistelu

text: Päivän aikana saapui Napoleonin divisioonia ja armeijakuntia. Mortier saapui aamulla noin klo 09.00 ja samalla ranskalainen ratsuväki Grouchyn ja Nansoutyn pääsivät Heinrichsdorfin kylään ennen venäläistä ratsuväkeä. Benningsen oli nyt ansassa, hänen armeijansa pääasiallinen perääntymistie olivat sillat Friedlandin kaupungin kohdalla. Ney saapui puolen päivän aikoihin, Keisarillinen Kaarti iltapäivällä ja Victor n klo 16.00.


title: Friedlandin taistelu

text: Napoleon tuli taistelupaikalle puolenpäivän aikaan, tilanteen nähtyään hän teki taistelusuunnitelman. Mortier pitää Heinrichsdorfista käsin Gortšakovia paikoillaan Myllyjoen pohjoispuolella. Päähyökkäyksessä Ney hyökkää Latour-Mauborgin ratsuväen tukemana Sorlaksin kautta ja tehtävänä on tuhota siltoja, varalla ovat Viktor ja Keisarillinen kaarti. Venäjän armeija työnnetään Mylly-ja Alle jokien väliselle kapealle maakaistaleelle.


title: Friedlandin taistelu

text: Ranskalaisten hyökkäysryhmitys suojattiin tykistön iskuilla. Napoleonin hyökäysryhmitys oli valmiina noin klo 17.00.


title: Friedlandin taistelu

text: Klo 17.30 avasi ranskalaisten 20 patteria tulen ja sitä lähtölaukauksena pitänyt Neyn divisioonan hyökkäys yllätti Benningsenin joka arveli lähestyvän yön hiljentävän taistelutoiminnan. Ney hyökkäsi Sortlakin metsän läpi. Hänen oikealla sivustallaan divisioonakenraali Marchand onnistui työntämään venäläiset Alle-jokeen Sortlakin kylän kohdalla. Heidän vasemmalla sivustallaan hyökkää Bissonin divisioona kaupunkia kohti.


title: Friedlandin taistelu

text: Beningsen käskee Andrei Kologrivovin ratsuväen hyökkäämään Marchandin vasempaan sivustaan. Latour-Maubourgin rakuunat iskivät välittömästi ja torjuivat Kologrivovin hyökkäyksen. Neyn hyökkäys oli pysähtynyt Allen rannalle ja Ranskan ratsuväen avulla hyökkäys jatkui.


title: Friedlandin taistelu

text: Dupontin divisioona eteni nopeasti Posthenenista Friedlandiin päin, ratsuväki työnsi tieltään venäläiset eskadroonat. Beningsen käski Gortšakovin hyökätä Myllyjoen yli ranskalaisten sivustaan, mutta hyökkäys ei onnistunut. Massoittain venäläisiä joukkoja on keskittyneenä kapealla maakaistaleella. Ranskan tykistön komentaja Senarmont siirrättää tykkejä koko aika lähemmäksi venäläisiä kunnes hän pääsee ampumaan kartesseja. Lähimmillään etäisyys venäläisiin joukoihin oli noin 60 askelta ja lähietäisyydeltä ammuttuna raehaulit kaatoivat suuria määriä venäläistä jalkaväkeä. Venäläiset pakenivat suojaan Friedlandiin, harhailivat katuja pitkin ja yrittivät paeta joen yli.


title: Friedlandin taistelu

text: Friedland sytytettiin tuleen, katastrofi syveni koska myös ponttoonisillat syttyivät tuleen tuhoten niistä suurimman osan. Ney oli nyt myös päässyt vastarannalle tuhoamaan siltoja. Satoja venäläisiä hukkui yrittäessään pelastautua joen yli.


title: Friedlandin taistelu

text:
Dupont käänsi hyökkäyksensä pohjoiseen ylittämällä kahlaamalla Myllyjoen ja työnsi Gortšakovia edellään. Venäläiset löysivät onnekseen Allen yläjuoksulta kahlaamon. Sitä kautta pelastui osa joukoista.
Taistelu päättyi n klo 22.30 ranskalaisten murskattua Venäjän armeijan. Sotasaaliiksi ranskalaiset saivat yli 80 tykkiä.


title: Friedlandin taistelu

text: Venäjän armeijan runko oli tuhottu, Beningsenin oli paettava armeijan jäänteiden kanssa Pregel ()-joelle ranskalaisten ahdistamana. Beningsen pyysi välirauhaa, johon Napoleon suostui. Hyvin nopeasti Friedlandin taistelun jälkeen Ranskan marsalkka Soultin IV armeijakunta valtasi Königsbergin. Sieltä Napoleonin armeija sai suuret määrät sotatarvikkeita, leipää ja vaatteita. Venäjän keisari Aleksanteri I oli pakotettu tapaamaan Napoleon ja solmimaan Tilsitin sopimuksen.


title: Body Language

text: Body Language on Kylie Minoguen yhdeksäs studioalbumi. Se julkaistiin 20. marraskuuta 2003 ja äänitettiin saman vuoden kesänä Iso-Britanniassa, Irlannissa ja Espanjassa. Minogue työskenteli myös muiden lauluntekijöiden kanssa, mukaan lukien Richard Stannard, Julian Gallagher, Cathy Dennis, Johnny Douglas, Karen Poole, Emilíana Torrini ja Dan Carey (Sunnyroads).


title: Body Language

text: Albumi sisältää neljä singleä, joista kolme on virallisia singleä ja yksi promootiosingle. Ensimmäinen single "Slow" saavutti Top 10-listan useissa maissa. Kappale saavutti ykkössijan Australiassa ja Britanniassa. Toinen single "Red Blooded Woman" oli myös onnistunut. Kolmas single "Chocolate" oli kohtalainen menestys.


title: Paarlahti

text: Paarlahti on kapea Näsijärven lahti Kämmenniemessä Tampereella. Kapean muotonsa takia se on joskus määritelty myös vuonoksi. Se on noin kymmenen kilometriä pitkä ja enimmillään noin 60 metriä syvä. Näsijärveltä Paarlahteen pääsee Aunessillan salmen ja Kaitaveden kautta. Pitkän Paarlahden sivuilla olevia vesialueita ovat Kuuslahti, Matehinen ja Sisaruspohja. Paarlahdessa on Isosaari ja Kulkkilan Isosaari nimiset saaret.


title: Paarlahti

text: Suomessa ei vallitsevan käsityksen mukaan ole varsinaisia vuonoja, kuten vaikkapa Norjassa. Paarlahtea on kuitenkin monesti kutsuttu Pohjolan pisimmäksi sisämaavuonoksi ja tietyllä tavalla se täyttääkin vuonon määritelmän, sillä se on kapea ja pitkä ja hyvin syvä ja jyrkkärantainen. Vuonoissa ei kuitenkaan yleensä ole saaria, joita Paarlahdessa taas on muutama.


title: Svenska teatern (Tukholma)

text: Svenska teatern oli teatteri Tukholmassa. Se sijaitsi kaupungin keskustassa Blasieholmenilla. Teatteri avattiin vuonna 1875, ja sen toiminta jatkui vuoteen 1925 saakka, jolloin se joutui tulipalon tuhoamaksi. Teatterissa oli 1 150 katsojapaikkaa, ja se oli aikansa suurin teatteri Ruotsissa. Teatterirakennuksen suunnittelusta oli vastannut arkkitehti Ernst Jacobsson.


title: Marian Seldes

text: Marian Seldes (23. elokuuta 1928 New York – 6. lokakuuta 2014 New York) oli yhdysvaltalainen Tony-palkittu elokuva-, radio- ja televisionäyttelijä.


title: Mooseksen laki

text: Mooseksen laki on Raamatun Mooseksen kirjoissa oleva laaja uskonnollinen laki, jolla on keskeinen merkitys juutalaisuudessa. Raamatun mukaan laki annettiin, kun Jumala teki liiton Israelin kansan kanssa. Myös kristinuskon käsitys on, että laki on Jumalan antama, peräisin mutta suuret osat siitä eivät enää Jeesuksen ajan jälkeen, uuden liiton aikana ole voimassa.


title: Mooseksen laki

text: Raamatun viisi ensimmäistä kirjaa eli Mooseksen kirjat tunnetaan varsinkin juutalaisten keskuudessa nimellä toora, joka usein käännetään sanalla laki, mutta joka varsinaisesti merkitsee papillista määräystä tai opetusta. Nämä kirjat sisältävät sekä lakitekstejä että historiallisia ja myyttisiä kertomuksia muinaisilta ajoilta, maailman luomisesta Mooseksen kuolemaan saakka. Lakitekstit on sijoitettu kertomusten lomaan siten, että niissä esitetään Mooseksen tiettyinä ajankohtina ilmoittaneen kansalle Jumalalta saamansa lait. Ne muodostavat suurelta osin Toisen Mooseksen kirjan ("Exodus") loppuosan, johon sisältyvät muun muassa Kymmenen käskyä eli Dekalogi ja Liiton kirja (2. Moos. 20:22 - 23:33), Kolmannen Mooseksen kirjan ("Leviticus") lähes kokonaisuudessaan, osan Neljättä Mooseksen kirjaa ("Numeri") ja suuren osan Viidettä Mooseksen kirjaa ("Deuteronomium").


title: Mooseksen laki

text:
Raamatun mukaan Jumala teki Israelin kanssa liiton kolmannessa kuussa sen jälkeen, kun kansa oli lähtenyt
Egyptistä. Tätä liittoa kutsutaan lakiliitoksi, ja se oli kansallinen liitto. Israelin kansaan syntyvä oli syntymästään asti lakiliitossa ja erikoissuhteessa Jumalaan. Mooseksen laki oli järjestyksellinen lakikokoelma. Jumala välitti enkelien ja Mooseksen kautta lain Israelin kansalle. Laki saatettiin voimaan Siinainvuorella uhraamalla eläimiä. Mooses luki liitonkirjan kansalle, joka lupasi totella Jumalalta saatua Lakia.


title: Mooseksen laki

text: Raamatun mukaan Mooses johti Israelin kansaa Egyptistä lähdön jälkeen 40 vuotta sen vaeltaessa autiomaassa keitaalta toiselle. Elämänsä lopulla hän piti pitkän puheen, joka muodostaa suurimman osan Viidennestä Mooseksen kirjasta. Puheen alkuosassa hän palautti mieleen tärkeimmät korpivaelluksen aikaiset tapaukset, kun taas sen loppupuolella hän julisti uudestaan lain säännöksiä. Tämän vuoksi Viides Mooseksen kirja tunnetaankin kansainvälisesti kreikkalaisperäisellä nimellä "Deuteronomium" (, "toinen laki").


title: Mooseksen laki

text: Raamatussa kerrotaan edelleen, että myöhemmin Mooseksen laki pääsi suurelta osin unohtumaan. Mutta Josian aikana vuonna 622 eaa., kun Jerusalemin temppelissä suoritettiin kunnostustöitä, ylipappi Hilkia löysi sieltä "Herran lain kirjan".. Kun kuningas kuuli lain sisällön, hän järkyttyi, sillä laissa uhattiin sen rikkojia Jumalan lähettämillä rangaistuksilla eikä sitä ollut noudatettu eikä edes tunnettu useaan sukupolveen. Tämän vuoksi hän panikin toimeen suuria jumalanpalveluselämää koskevia muutoksia.


title: Mooseksen laki

text: Jo eräät kirkkoisät kuten Hieronymos, Krysostomos ja Prokopios pitivät selvänä, että Hilkian löytämä kirja oli nimenomaan Deuteronomium, Viides Mooseksen kirja. Samaa mieltä ovat useat nykyisetkin tutkijat, sillä monet niistä säännöksistä, joiden mukaisia muutoksia Joosia suoritti, olivat juuri tässä kirjassa.


title: Mooseksen laki

text: Mooseksen laki tunnusti Jumalan Israelin kansan ehdottomaksi Suvereeniksi ja myös sen kuninkaaksi. Israelin kansan päämiehet ja kuninkaat olivat toiminnastaan tilivelvollisia Jumalalle. Laki vaati yksinomaista palvontaa Israelin Jumalalle. Kaikenlainen sekauskonto oli kielletty. Esimerkiksi uskonnollista puhtautta, ruokavaliota ja pukeutumista koskevat säännökset erottivat israelilaiset muista kansoista. Laki suojeli elämän pyhyyttä. Perheen, avioliiton ja ihmisten arvokkuutta ja kunniaa suojeltiin. Laki edisti myös israelilaisten terveyttä monilla hygieniaa ja puhtautta koskevilla laeilla.


title: Mooseksen laki

text: Lain perustan muodostavat kymmenen käskyä. Näistä neljä ensimmäistä määrittelevät ihmisen suhteen Jumalaan. Viides käsky määrittelee ihmisen suhteen Jumalaan ja vanhempiin. Viisi viimeistä käskyä määrittelee suhteen lähimmäiseen. Viisi viimeistä käskyä on esitetty vahingon vakavuuden mukaisessa järjestyksessä: murha, aviorikos, varastaminen, väärä todistus ja himoitseminen. Kymmenes käsky kielsi itsekkään haluamisen ja se koski kaikkien muiden käskyjen rikkomisen perussyytä.


title: Mooseksen laki

text: Juutalaisten oppineiden laskelmien mukaan laissa on kaikkiaan 613 käskyä, joista 248 on positiivisia käskyjä, loput 365 kieltoja.


title: Mooseksen laki

text: Lain määräykset voidaan karkeasti ottaen ryhmään, kasuistisiin ja apodiktisiin. Kasuistiset säännökset ovat luonteeltaan siviili- tai rikosoikeudellisia, ja ne on tarkoitettu tuomioistuimissa sovellettaviksi; niissä kuvataan tietynlainen oikeustapaus ja määrätään, millainen rangaistus on tuomittava tai miten tapaus on muutoin on ratkaistava. Sellaisia on runsaasti esimerkiksi Liiton kirjan alkupuoliskolla.


title: Mooseksen laki

text:
Sitä vastoin sijaan tyypilliset apodiktiset määräykset ovat luonteeltaan pikemminkin moraalisia elämänohjeita, kehotuksia ja käyttäytymissääntöjä, joista monet on annettu toisessa
persoonassa. Niihin ei liity säännöksiä inhimillisissä tuomioistuimissa langetettavista. Mooseksen kirjoissa on kuitenkin myös uhkauksia, että Jumala tulee rankaisemaan ihmisiä tai koko kansaa onnettomuuksilla, jos niitä ei noudateta.


title: Mooseksen laki

text: Laajat osat Mooseksen lakia ovat luonteeltaan kultillisia. Siinä on yksityiskohtaisia säännöksiä muun muassa uhreista ja uskonnollisista juhlapäivistä. Laissa on myös uskonnollisia määräyksiä sallituista ja kielletyistä ruoista ja puhtaussäännöksiä.


title: Mooseksen laki

text: Mooseksen lain säännökset rikosten rankaisemisesta muistuttavat monessa suhteessa Hammurabin lakia. Yhtäläisyytenä on varsinkin talio-periaate, jonka mukaan rangaistukset on kärsittävä saman suuruisena ja samassa muodossa kuin on tehty rikos, mikä Mooseksen kirjoissa on kolmeen kertaan ilmaistu sanoilla silmä silmästä, hammas hampaasta. Molempien lakien mukaan tämän periaatteen mukainen rangaistus voitiin kuitenkin eräissä tapauksissa korvata sakolla. Huomattavana erona Mooseksen ja Hammurabin lain välillä on kuitenkin, että rangaistus Hammurabin lain mukaan yleensä määräytyi rikoksella aiheutetun vahingon suuruudesta, Mooseksen lain mukaan siitä, kuinka suuressa määrässä rikoksentekijän katsottiin rikkovan Jumalaa vastaan. Hammurabin laki vaikuttaakin selvästi juristien laatimalta, Mooseksen laki sen sijaan luonteeltaan vahvasti uskonnollilta ja eettisiä näkökohtia korostavalta.


title: Mooseksen laki

text: Mooseksen lakiin sisältyi paljon ihmishengen riistämistä koskevia säädöksiä. Laki erotti tahallisen ja vahingossa tapahtuneen surman. Kun joku sanoi olevansa tahaton tappaja, hänen väittämänsä kyseenalaistettiin jos


title: Mooseksen laki

text: Jos isäntä tappoi orjansa, niin isäntä oli kuolemantuomion alainen. Kun joku oli syyllinen tahalliseen murhaan, niin hänet tuomittiin kuolemaan, eikä häntä voitu vapauttaa millään keinoilla, vain hänen oma elämänsä saattoi peittää uhrin kuoleman. Kuulusteltuaan murhaajaa tuomarit luovuttivat hänet sen jälkeen kostajalle, joka oli uhrin lähisukulainen. Kostaja surmasi murhaajan. Ketään ei voinut tuomita murhasta pelkästään epäsuorien todisteiden perusteella; vaadittiin vähintään kaksi silminnäkijää.


title: Mooseksen laki

text: Surmaaja, joka oli tehnyt tekonsa vahingossa, saattoi säilyä hengissä, jos hän käytti hyväkseen tiettyjä Lain tarjoamia turvakeinoja. Jotkin tahalliset teot, jotka epäsuorasti aiheuttivat tai olisivat voineet aiheuttaa toisen ihmisen kuoleman, rinnastettiin tahalliseen murhaan. Esimerkiksi, jos omistaja tiesi että hänen sonnillaan on tapana puskea, ja omistaja ei välittänyt siitä ja sonni puski ihmisen kuoliaaksi, omistaja voitiin surmata. Joissakin tapauksissa sonnin omistaja selvisi maksamalla lunnaat. Ilmeisesti tuomarit huomioivat olosuhteet.


title: Mooseksen laki

text: Myös ihminen, joka juonitteli surmauttaakseen jonkun toisen esittämällä hänestä väärän todistuksen, tuli itse surmata.


title: Mooseksen laki

text: Itsepuolustus oli sallittu Mooseksen laissa. Ihmisellä oli esimerkiksi lupa suojella omaisuuttaan, tosin tietyillä rajoituksilla. Jos varas murtautui kotiin päiväsaikaan ja talon omistaja surmasi varkaan, tuli omistajasta verivelkainen. Jos talon isäntä surmasi varkaan yöllä, surmaajasta ei tullut verivelkaista. Syynä oli ilmeisesti se, että päivällä varas voitiin tunnistaa ja saattaa oikeuden eteen. Yöllä oli vaikea tietää mitä murtautuja tuli tekemään ja sitä joka tappoi sisääntunkeutujan pidettiin syyttömänä.


title: Mooseksen laki

text: Mooseksen laki oli raiskauksen suhteen ehdoton. Raiskaaja piti surmata. Raiskausta verrattiin laissa murhaan. Israelilaissotilaat eivät saaneet myöskään raiskata sotavankejaan.


title: Mooseksen laki

text: Lain alaisuudessa sieppaus oli rikos, josta seurauksena oli kuolemanrangaistus. Jos joku sieppasi ihmisen orjakseen tai myi hänet eteenpäin, oli sieppaaja surmattava.


title: Mooseksen laki

text: Laki kielsi varastamisen. Riippuen siitä mitä oli varastettu, varkaan piti antaa uhrilleen kaksin-, nelin- tai viisinkertainen korvaus. Jos varkaaksi tuomittu ei kyennyt maksamaan korvausta, hänet myytiin orjaksi ja hän pääsi vapaaksi suoritettuaan täyden korvauksen. Laki suojeli uhria ja takasi sen, että hän sai kokemastaan menetyksestään korvauksen.


title: Mooseksen laki

text: Laki kielsi suoraan lahjusten ottamisen. Laissa varoitettiin, että lahjus sokaisisi tuomarit. Tämä estäisi puolueettoman oikeudenkäynnin. Laki vaati tuomareita olemaan puolueettomia ja kohtelemaan ihmisiä tasa-arvoisesti.


title: Mooseksen laki

text: Luvatun maan valloittaminen edellytti sotien käymistä, mutta sodankäyntiä ohjasivat sotalait. Joidenkin nimeltä mainittujen Kanaaninmaan kansakuntien jumalattomuus oli tullut täyteen mittaansa, ja niiden kaupungit piti ehdottomasti tuhota, mutta niille kaupungeille, jotka eivät kuuluneet näille kansakunnille, tuli tarjota vaihtoehdoiksi antautuminen tai tuho. Jos kaupunki antautui, asukkaat pantiin pakkotyöhön. Laki kuitenkin vaati että orjiakin tuli kohdella huomaavaisesti. Laki suojeli sodassa vallattujen kaupunkien naisia ahdistelulta. Jumalan vaati sotilailta puhtautta. Sukupuoliyhteys teki miehen Lain mukaan epäpuhtaaksi seuraavaan päivään asti. Esimerkiksi sekä Daavid että Uuria välttivät huolellisesti olemasta sukupuolisuhteissa ollessaan sotapalveluksessa . Israelilaismiehet eivät siis saaneet raiskata valloittamiensa kaupunkien naisia. Jos israelilaissotilas halusi vaimokseen naisvangin, hänen piti odottaa kuukausi, ennen kuin hän sai tehdä niin. Jos kaupungit kieltäytyivät antautumasta, kaikki miehet tuli surmata ja ainoastaan pikkulapset ja naiset, jotka eivät olleet olleet sukupuolisuhteissa miesten kanssa, säästettiin.


title: Mooseksen laki

text: Sotapalvelukseen otettiin miehiä 20-vuotiaista alkaen. Josephuksen mukaan he palvelivat 50-vuotiaiksi asti. Pelokkaat ja arat hylättiin, koska he olisivat heikentäneet armeijan moraalia. Palveluksesta vapautettiin miehet, jotka olivat juuri saaneet valmiiksi uuden talon. Myös ne, jotka olivat istuttaneet viinitarhan, mutta eivät olleet vielä nauttineet sen hedelmiä, vapautettiin sotapalveluksesta. Perusteena oli se, että ihmisellä oli oikeus nauttia työnsä hedelmistä. Juuri naimisiin mennyt mies vapautettiin vuodeksi. Syy vapautukseen oli se, että vuoden aikana mies saattoi saada jälkeläisen ja nähdä hänet. Näin Jumala osoitti pitävänsä huolta perheestä ja kiinnittävänsä siihen huomiota. Leeviläiset, jotka huolehtivat temppelistä, vapautettiin sotaponnisteluista, mikä osoitti Jumalan pitävän ihmisten hengellistä hyvinvointia tärkeämpänä kuin sotilaallista puolustusta.


title: Mooseksen laki

text: Kun Israel lähti valloittamaan luvattua maata, Jumala antoi hyökkäämistä ja piirittämistä koskevia lakeja. Kanaanin seitsemän kansakuntaa tuli hävittää perin pohjin. Niille ei esitetty rauhan ehtoja. Syy oli heidän turmeltunut kulttuurinsa. Henry H. Halleyn Raamatun käsikirjassa sanotaan, että arkeologit löysivät Megiddossa Astoretin, Baalin jumalatarpuolison, temppelin rauniot. Hän kirjoittaa: ”Vain muutaman askeleen päässä tästä temppelistä oli hautausmaa, josta löytyi useita ruukkuja, jotka sisälsivät tässä temppelissä uhrattujen pikkulasten jäännöksiä. – – Baalin ja Astoretin profeetat olivat virallisia pikkulasten murhaajia.” ”Toinen pöyristyttävä tapa olivat niin sanotut ’perustusuhrit’. Kun oli määrä rakentaa talo, uhrattiin lapsi, ja sen ruumis muurattiin seinään.””Palestiinassa tehdyissä kaivauksissa on löydetty tuhkakasoja ja pienokaisten luurankojen jäännöksiä pakana-alttarien ympärillä olleilta hautausmailta, mikä osoittaa, että tätä julmaa inhottavuutta harjoitettiin laajalti.”


title: Mooseksen laki

text:
Toisessa historian teoksessa kerrotaan: ”Kanaanilaiset palvoivat antautumalla moraalittomiin nautintoihin jumaliensa edessä – mikä heillä oli uskonnollinen rituaali – ja sitten murhaamalla esikoislapsensa uhriksi näille samoille jumalille. Näyttää siltä, että Kanaanin maa oli suuressa määrin tullut eräänlaiseksi Sodomaksi ja Gomorraksi kansallisessa mitassa. – – Oliko näin inhottavan saastaisella ja raa’alla kulttuurilla enää mitään oikeutta olla olemassa? – – Arkeologit, jotka suorittavat kaivauksia kanaanilaisten kaupunkien raunioilla, ihmettelevät, ettei Jumala tuhonnut niitä aikaisemmin.”
Muita kansoja varoitettiin ensin ja sitten heille esitettiin rauhanehdot. Jos kaupunki antautui, sen asukkaat säästettiin ja heidät pantiin pakkotyöhön. Mahdollisuus antautua ja tieto siitä, ettei naisia raiskattaisi, kannusti kaupunkeja antautumaan ja välttämään paljon verenvuodatusta. Jos kaupunki ei kuitenkaan antautunut, Israel ryhtyi sotaan. Kaupungin miehet piti surmata sodassa. Syynä oli se, ettei kaupunki näin enää voinut nousta kapinaan tai kostaa israelilaisille.


title: Mooseksen laki

text: Israelilaisia kiellettiin hyökkäämästä sen alueen ulkopuolella, jonka Jumala oli heille antanut, ja taistelemasta muita kansakuntia vastaan kuin niitä, joita vastaan hän käski heidän taistella. Israel ei saanut sotia Edomia, Moabia tai Ammonia vastaan. Nämä kansakunnat kävivät kuitenkin myöhemmin heidän kimppuunsa, ja heidän oli pakko puolustautua sotimalla niitä vastaan .


title: Mooseksen laki

text: Kristinuskon käsitys on, että laki päättyi Kristukseen. Jeesuksen kuoleman jälkeen Laki ei ollut enää lainvoimainen. Lakiliiton tilalle tuli Kristuksen laki. Paavali selitti miksi Lakia tarvittiin. Hän mainitsi sen ollen kasvattaja joka johti Kristukseen. Laki myös osoitti että, ihminen on syntinen eli epätäydellinen, ja tarvitsee Jumalalta tulevaa lunastusta. Laki osoitti myös että, pelkillä Lain teoilla ihminen ei voi hankkia itselleen pysyvää elämää . Ainoastaan Jeesus Kristus noudatti Lakia täydellisesti .


title: Mooseksen laki

text:
Heprealaiskirjeessä sanotaan erityisesti, että Mooseksen lain mukaisia uhreja ei tarvita enää Kristuksen täydellisen uhrin jälkeen. Näin ollen niitä, samoin kuin ruokavaliota ja eri tilanteissa suoritettavia pesuja koskevat säännökset oli tarkoitettu vain rajoitetuksi määräajaksi, joka päättyi Kristuksen aikana.
Apostoli Paavali osoitti, että kristittyjen on tärkeää tuntea Laki. Syyksi hän selitti että, laissa oli varjo paremmasta ja siihen liittyvät asiat olivat esikuvia, minkä vuoksi Jeesus ja apostolit viittasivat lakiin usein selittäessään taivaallisia asioita, kristillistä oppia ja kristillistä käytöstä . Jeesus tiivisti lain kahteen käskyyn; Jumalan ja lähimmäisen rakastamiseen.


title: Mooseksen laki

text: Useat nykyiset tutkijat otaksuvat, että Mooseksen kirjat ja niihin sisältyvä laki ovat syntyneet pitkän kehityksen tuloksena ja koottu lopulliseen muotoonsa vasta persialaisvallan aikana. Erään teorian mukaan se vahvistettiin lopullisesti nykyisessä muodossaan vuonna 458 eaa. pidetyssä kokouksessa, jossa Esra luki julkisesti Mooseksen lain kirjan ja kansa sitoutui noudattamaan sitä. Laajat osat lakia ovat kuitenkin varmuudella olleet tunnettuja jo kauan aikaisemmin.


title: Mooseksen laki

text: Tutkijat eivät ole yksimielisiä siitä, mikä oli Hilkian löytämä "Herran lain kirja", mutta todennäköisesti se sisältyy nykyisiin Mooseksen kirjoihin. Yleisimmän käsityksen mukaan kyseessä oli Deuteronomium (Viides Mooseksen kirja), jonka loppuun kuitenkin on myöhemmin lisätty muista lähteistä saatu kertomus Mooseksen kuolemasta.


title: Günter Hermann

text: Günter Hermann (s. 5. joulukuuta 1960 Rehburg, Länsi-Saksa) on saksalainen jalkapalloilija. Keskikentällä pelannut Hermann voitti maailmanmestaruuden vuoden 1990 MM-kisoissa.


title: Günter Hermann

text: Hermann aloitti uransa Bundesligassa vuonna 1982. Hän pelasi suurimman osan urastaan Werder Bremenissä, jossa voitti Saksan mestaruuden kahdesti sekä Saksan cupin ja Cup-voittajien Cupin. Günter Hermann siirtyi Werder Bremenistä kesken kauden 1992–1993 SG Wattenscheid 09:ään. Sieltä hän siirtyi pois kaudella 1993–1994 ja se jäi hänen viimeiseksi Bundesliga-kaudekseen. Hermann lopetti uransa Hannover 96:ssä vuonna 1996.


title: Günter Hermann

text: Günter Hermann pelasi Saksan jalkapallomaajoukkueessa kaksi maaottelua. Toisen vuonna 1988 ja toisen vuonna 1990 Saksan viimeisessä harjoitusmaaottelussa ennen vuoden 1990 MM-kisoja. Hermann onnistui vakuuttamaan päävalmentaja Franz Beckenbauerin ja pääsi kisoihin. Kisoissa Hermann ei pelannut minuuttiakaan, mutta voitti joukkueen mukana maailmanmestaruuden.


title: Günter Hermann

text: Pelaajauran jälkeen Hermann on yrittänyt rakentaa valmentajauraa, mutta ei ole toiminut päävalmentajana vielä missään seurassa.


title: Anatolijs Gorbunovs

text: Anatolijs Gorbunovs (s. 10. helmikuuta 1942, Pilda) on latvialainen poliitikko. Hän toimi Latvian SNT:n viimeisenä, ja sitten vuodesta 1991 lähtien Latvian tasavallan, korkeimman neuvoston puheenjohtajana eli pääministerinä vuosina 1988–1993. Lisäksi hän oli yksi niistä harvoista neuvostomiehityksen viimeisten vuosien Latvian kommunistijohtajista, jotka kannattivat maan itsenäisyyden palauttamista. Gorbunovs toimi käytännössä Latvian ensimmäisenä valtionpäämiehenä vuosina 1991–1993 maan palautettua itsenäisyytensä elokuussa 1991. Siirtymäajan jälkeen palautetun Latvian parlamentin eli saeiman puhemies hän oli vuosina 1993–1995. Parlamentin jäsenenä hän toimi vuoteen vuoteen 2002. Hän oli 1995–2002 aluekehitysministerinä, kuljetusministerinä ja varapääministerinä.


title: Anatolijs Gorbunovs

text: Kommunistisen puolueen lakkauttamisen jälkeen Gorbunovs on vuodesta 1993 lähtien ollut konservatiivisen liberaalipuolueen "Latvian tie" ("Latvijas Ceļš") jäsen.


title: Aitosiilikkäät

text: Aitosiilikkäät ("Arctiinae") on yksi kolmesta siilikkäiden (Arctiidae) alaheimosta. Aitosiilikkäistä on Suomesta löydetty ensimmäisenä maailmassa pohjansiilikäs ("Acerbia alpina"), jonka kuvasi italialainen Giuseppe Acerbi Enontekiöltä vuonna 1799. Pohjansiilikästä ja muita siilikäslajeja on tutkinut mm. suomalainen Olavi Sotavalta (1918–1991), joka on uudistanut myös siilikäslajien nimistöä. Tunnettuihin lajeihin kuuluu myös isosiilikäs ("Arctia caja"), jonka siipien kärkiväli on 43–70 mm.


title: Aitosiilikkäät

text: Heimon perhoset ovat usein tuuhean karvaisia, rotevatekoisia ja kookkaita. Lajit ovat tyypillisesti mustan, keltaisen ja punaisen kirjavia ja takaruumis on poikkijuovainen. Räikeän värityksen tarkoitus on varoittaa perhosen myrkyllisyydestä. Yhdistävänä tuntomerkkinä takasiiven siipisuonten Sc ja R tyvi on paksuuntunut. Koiraiden takasiivissä on lisäksi pitkä frenulum.


title: Aitosiilikkäät

text: Aitosiilikkäiden toukat ovat tuuhean karvaisia, joskus myrkkypiikeillä varustettuja ja elävät yleensä monilla eri ravintokasveilla. Monien keväthangilla näkemä karvainen toukka on erään aitosiilikkään, ruostesiiven ("Phragmatobia fuliginosa"), täysikasvuinen toukka, joka etsii koteloitumispaikkaa.


title: Aitosiilikkäät

text: Maailmassa aitosiilikäslajeja on ainakin 4 400. Niitä tavataan kaikilla mantereilla Etelämannerta lukuun ottamatta ja kaikenlaisissa ympäristöissä puuttomalta tundralta reheviin sademetsiin, mutta lajimäärä on suurin trooppisessa Amerikassa. Lajeista noin 210 tavataan palearktisella alueella ja Euroopassa viitisenkymmentä. Suomesta lajeja on tavattu 21, joskin osa vain satunnaisina harhailijoina.


title: Aitosiilikkäät

text: Suomessa tavatut aitosiilikäslajit taksonomisessa järjestyksessä. Harhailijoiksi merkityillä lajeilla ei ole Suomessa vakituista kantaa.


title: Andris Šķēle

text: Andris Šķēle [ˈandris ˈʃceːle] (s. 10. helmikuuta 1942, Pilda) on latvialainen liikemies ja poliitikko, pääministeri kahteen otteeseen joulukuusta 1995 elokuuhun 1996 ja uudelleen heinäkuusta 1999 toukokuuhun 2000.


title: Andris Šķēle

text: Šķēle nousi pääministeriksi puolueiden ulkopuolisena ehdokkaana kuudennen saeiman vaalien jälkeen sen hylättyä kaksi presidentti Guntis Ulmanisin pääministeriehdokasta. Toisen kautensa aikana Šķēle edusti vuonna 1998 perustamaansa konservatiivista Kansanpuoluetta. Šķēle erosi puolueensa johdosta 2002, mutta hänellä on siinä vielä vaikutusvaltaa.


title: Andris Šķēle

text: Šķēlen lasketaan olevan Baltian 15. rikkain henkilö. Hänen varallisuutensa on noin 60 miljoonaa euroa.


title: Jani Sivén

text: Jani Sivén (s. 1971) on suomalainen kapellimestari, kuoronjohtaja, laulaja ja säveltäjä. Hän on perustanut helsinkiläiset kuorot Galanten ja Suomalaisen Poikakuoron sekä kamarikuoro Auditen, jota hän edelleen johtaa. Hän on myös Sinfonietta SOI -orkesterin sekä Helsinki Concordia -nuoriso-orkesterin johtaja. Sivén valmistui Sibelius-Akatemiasta musiikin maisteriksi vuonna 2000 ja suoritti kuoronjohdon diplomin vuonna 1996. Sivén on toiminut Tampereen Filharmonisen Kuoron johtajana vuodesta 2013 ja Musiikkitalon Kuoron kuoromestarina vuodesta 2017. Sivén toimii myös Taideyliopiston Sibelius-Akatemian kuoronjohdon lehtorina.


title: Jani Sivén

text: Sivén palkittiin Tampereen Sävel 1999 -kuorokatselmuksessa kuoronjohtaja-palkinnolla.


title: Jani Sivén

text: Vuonna 2000 Suomen Kuoronjohtajayhdistys valitsi hänet Vuoden kuoronjohtajaksi


title: Artesia (sarjakuva)

text: Artesia on eeppinen fantasiasarjakuva, jonka on luonut Mark Smylie. Artesia on sarjan sankarittaren nimi. Sarjassa on ilmestynyt neljä englanninkielistä kokoelmaa: "Artesia", "Artesia Afield", "Artesia Afire" ja "Artesia Besieged". Lisäksi tästä fantasiamaailmasta on ilmestynyt roolipeli nimeltä "Artesia: Adventures in the Known World".


title: Tilastollinen prosessinohjaus

text: Tilastollinen prosessinohjaus eli SPC ("Statistical process control") on tilastotieteeseen ja mittaamiseen perustuva menetelmä, jonka avulla hallitaan prosesseja. SPC nähdään laadunvarmistuksen työkaluna, jota voi käyttää osana kokonaisvaltaista laatutoimintaa. Laajemmin ymmärrettynä SPC käsittää tietoa tilastollisesta mittaamisesta, ja monta tilastollista mittaamis-, analysointi- ja prosessinmääritysmenetelmää.


title: Tilastollinen prosessinohjaus

text: SPC perustuu siis prosessin mittaamiseen siitä kerättävien näytteiden avulla. Mittaamisen ongelma on, että tarkimmallakin menetelmällä saadaan aina tietää vain mittauskohteen likiarvo. Näin ollen prosessin mittaamalla havaittu vaihtelu sisältää myös mittausprosessin vaihtelua. Mittausepävarmuuden määrittämiseen on olemassa tarkkoja yrityskohtaisia ohjeita ja yleisiä standardeja, joiden soveltaminen normaalissa tuotantotilanteessa on usein hankalaa, sillä ne vaativat usein korkeampaa matematiikkaa tai ovat vain suuntaa antavia. Ford, GM ja Chrysler ovat kehittäneet alihankkijoilleen GageR&R-testin, joka on erittäin tunnettu ja usein varsin käyttökelpoinen. Siinä esimerkiksi itse mittalaitteen tulee olla sellainen, että tulosten vaihteluväli voidaan jakaa vähintään kymmeneen osaan. Jokainen mittaus tulisi myös tehdä kaksi kertaa, mittaajina eri henkilöt satunnaisessa järjestyksessä, ja on kirjattava muistiin, jotta tulos olisi mahdollisimman luotettava. Vaikka mittalaite olisi automaattinen eikä mittaajalla arvioida olevan mitään vaikutusta sen antamaan tulokseen, olisi silti hyvä käyttää eri mittaajia ja verrata tuloksia keskenään.


title: Tilastollinen prosessinohjaus

text: Kun mittausjärjestelmästä tunnetaan kohdistus ja mittausepävarmuus (eli R&R), voidaan tällöin luoda toimintakykykuvaaja (engl. Gace Performance Curve, GPC). Sen avulla on mahdollista määritellä esimerkiksi todennäköisyys todellisuudessa toleranssialueella olevien eri mittaisten tuotteiden hylkäämiselle.


title: Tilastollinen prosessinohjaus

text: Näytteiden perusteella laaditaan tilastoja ja kuvaajia, joiden avulla prosessista pystytään tunnistamaan sellaiset muutokset, jotka voivat vaikuttaa tuotoksen laatuun. Prosessia analysoidaan myös tunnistamalla juurisyitä, esimerkiksi erilaisia laatutyökaluja apuna käyttäen.


title: Tilastollinen prosessinohjaus

text: Kun on tunnistettu ne muutokset, jotka vaikuttavat tuotoksen laatuun, laaditaan toimenpidesuunnitelma, jonka avulla pyritään kehittämään prosessia. Toimenpidesuunnitelmassa olevat tehtävät toteutetaan, minkä jälkeen varmistetaan että ne vaikuttivat prosessiin oletetulla tavalla.


title: Tilastollinen prosessinohjaus

text: Usein SPCtä käytetään valmistusprosessin hallintaan. Hallinta aloitetaan tunnistamalla tuotteen laatuun vaikuttavat prosessin parametrit. Hallinnassa on kyettävä tunnistamaan kohteet tai tilanteet, jotka aiheuttavat eniten virhettä, sekä etenkin ne kohteet, joissa virhe aiheuttaa suurimmat kustannukset. Tämä edellyttää prosessien sisäisten kausaliteettien tuntemista.


title: Tilastollinen prosessinohjaus

text: Jotta nämä suhteet kyettäisiin arvioimaan oikein ja perusteellisesti, on siitä muodostettava tilastollinen malli. Mallin muodostaa funktio f(x), jonka määrittää parametrin x ja sitä vastaavan funktioarvon välisen riippuvuuden. Koska prosessit riippuvuudet ovat tavallisesti erittäin monimutkaisia ja vaikuttavia muuttujia on hyvin paljon, ei täysin kaiken kattavaa mallia kyetä muodostamaan. Tästä syystä mallin laatimista varten tarvitaan todellisia mittaustuloksia, joiden perusteella voidaan laskea prosessin suoriutumisarvot. Mitä paremmin tällainen malli vastaa todellisuutta, sitä helpompi sen avulla on hallita prosessia.


title: Tilastollinen prosessinohjaus

text: Keskeinen osa valmistusprosessin hallintaa on valvontakortit. Valvontakorttitekniikan tarkoitus on mitata ja vähentää prosessivaihteluita. Niiden avulla kyetään erottamaan erilaiset vaihtelutyypit: prosessille ominaiset satunnaisvaihtelut, sekä erilaiset häiriöt. Tilanne, jossa saavutettuun tulokseen vaikuttaa ainoastaan satunnaisvaihtelu, on kyseessä tilastollisesti hallittu prosessi. On huomattava, että kaikissa prosesseissa tapahtuu hajontaa, mutta mikäli se tapahtuu toleranssien sisällä, ei se aiheuta esimerkiksi hylkäyksen vaatimia tuotteita.


title: Tilastollinen prosessinohjaus

text: Tuotteen suunnittelulla (tuotekehitys) voidaan vaikuttaa siihen että prosessi ei ole herkkä sen syötteiden vaihteluille, jolloin tuotos on vakaa. Tätä varten täytyy tuntea tuotantoprosessi, valmistustekniikka, sekä koneiden tarkkuus ja hajonta.


title: Tilastollinen prosessinohjaus

text: SPC käytöllä pyritään ennakoimaan prosessin muuttumista hallitsemattomaksi ennen kuin näin käy, jolloin prosessin muuttuminen hallitsemattomaksi voidaan estää. Ennakoinnilla voidaan lyhentää myös reaktioaikaa virhetilanteissa.


title: Oulun radio- ja televisioasema

text: Oulun radio- ja televisioasema (tunnetaan sijaintinsa perusteella myös nimellä "Kiimingin radio- ja tv-masto") on Digitan hallinnoima päälähetinasema (vrt. täytelähetinasema) entisessä Kiimingin kunnassa. Aseman masto on 326 metriä.


title: Oulun radio- ja televisioasema

text: Masto sijaitsee Isohalmeen mäellä, noin 12 kilometrin päässä Kiimingin kirkonkylältä etelään osoitteessa Radiotie 150. Se rakennettiin korvaamaan Kiimingin kirkonkylällä sijainnutta vanhaa radiomastoa, joka kaadettiin 22. syyskuuta 1994 nykyisen maston valmistuttua. Vanhan radiomaston korkeus oli 323 metriä.


title: Oulun radio- ja televisioasema

text: Masto sijaitsee Oulun lentoaseman lähestymisalueen sisällä. Maston lentovaroitusvaloina on neljä strobovaloa.


title: Oulun radio- ja televisioasema

text: Analogiset lähetykset asemalta päättyivät 1.9.2007


title: Battle Royale (kirja)

text: Battle Royale () on japanilaisen Kōshun Takamin kirjoittama romaani.


title: Battle Royale (kirja)

text: "Battle Royale" julkaistiin ensimmäisenä Japanissa vuoden 1999 huhtikuussa, ja se on yksi Japanin myydyimmistä ja kiistanalaisimmista kirjoista. Siitä tehtiin myöhemmin myös elokuva "Battle Royale", joka sai myös jatko-osan "", sekä 15-osainen samanniminen mangasarja, joka on myös saanut oman jatko-osansa, "n".


title: Battle Royale (kirja)

text: Kirjan englanninkielinen käännös julkaistiin Yhdysvalloissa vuoden 2003 helmikuussa, ja Gollancz julkaisi sen Isossa-Britanniassa vuonna 2007. Heyne on julkaissut kirjan saksankielisen käännöksen.


title: Keskenään jaottomat luvut

text: Lukuteoriassa kokonaislukuja formula_1 ja formula_2 sanotaan keskenään jaottomiksi tai suhteellisiksi alkuluvuiksi tai alkuluvuiksi toistensa suhteen, jos formula_1:n ja formula_2:n suurin yhteinen tekijä on 1. Luku 1 on keskenään jaoton jokaisen kokonaisluvun kanssa, ja luku 0 on keskenään jaoton vain 1:n ja −1:n kanssa.


title: Keskenään jaottomat luvut

text: Keskenään jaottomille luvuille pätee Bézout’n lemma: jos formula_1 ja formula_2 ovat keskenään jaottomia, niin on olemassa sellaiset kokonaisluvut formula_7 ja formula_8, että formula_9.


title: Keskenään jaottomat luvut

text: Kahden kokonaisluvun suurin yhteinen tekijä voidaan määrittää Eukleideen algoritmilla.


title: Keskenään jaottomat luvut

text: Eulerin φ-funktio formula_10 positiiviselle kokonaisluvulle formula_11 on niiden 1:n ja formula_11:n välillä olevien kokonaislukujen lukumäärä, jotka ovat keskenään jaottomia formula_11:n kanssa.


title: Rhode Island State House

text: Rhode Island State House on Yhdysvaltain Rhode Islandin osavaltion lainsäädäntörakennus. Se sijaitsee osavaltion pääkaupungissa Providencessa, ja edustaa uusklassista arkkitehtuuria. Sen suunnittelusta on vastannut arkkitehtitoimisto McKim, Mead, and White. Georgialaisella marmorilla verhoillun rakennuksen rakennustyöt käynnistettiin vuonna 1895 ja se valmistui lopulta vuonna 1904. Rakennuksessa toteutettiin suuria kunnostustöitä 1992–2003. Se on myös listattu Yhdysvaltain historiallisten paikkojen kansallissrekisteriin (NRHP).


title: Järvelän rautatieasema

text: Järvelän rautatieasema () on rautatieliikennepaikka Järvelän kylässä Kärkölän kunnassa Päijät-Hämeessä. Liikennepaikka sijaitsee rataosalla , noin 32 kilometrin päässä Riihimäen rautatieasemalta ja noin 27 kilometrin päässä Lahden rautatieasemalta. Asemalla on päivittäin 18 taajamajunayhteyttä sekä Riihimäen että Lahden suuntaan. Aikaisemmin, ennen Lahden oikoradan tuloa Riihimäki–Lahti-rataosaa kulkevia taajamajunia jatkoi lähijunina Helsinkiin. Riihimäelle liikennöidään raiteelta 1 ja Lahteen raiteelta 2.


title: Järvelän rautatieasema

text: Järvelän asema sijoitettiin rautatien ja Kärkölän kirkolta Mäntsälään johtavan maantien risteykseen. Asemarakennus rakennettiin Knut Nylanderin laatimien III luokan asemarakennuksen tyyppipiirustusten mukaisesti vuonna 1869, ja sitä laajennettiin jo seuraavalla vuosikymmenellä ilmeisesti Nylanderin suunnitelmien mukaan ja Bruno Granholmin suunnittelemalla länsipäädyllä vuonna 1900. Rakennuksen ulkonäköä on sittemmin muutettu. Järvelän aseman ympäristöön muodostui asutus- ja teollisuuskeskus, joka alkoi 1930-luvulla kehittyä voimakkaasti Kärkölän kuntakeskukseksi. Tällöin muun muassa kunnanvirasto sijoittui kylään. Paikkakunnan suurin työnantaja Koskisen Saha Oy aloitti toimintansa Järvelässä vuonna 1931. Kylään rakennettiin 1940- ja 1950-luvuilla huomattavasti hallinnollisia ja kaupallisia rakennuksia sekä asuntoja sahan työntekijöille. Järvelässä oli 1960-luvulle tultaessa noin 1 100 asukasta ja 2000-luvun vaihteessa jo noin 2 800 asukasta.


title: Järvelän rautatieasema

text: Järvelä on Kärkölän kunnan keskusrautatieasema ja Hämeenkosken keskustaajaman lähin rautatieasema noin 20 kilometrin etäisyydellään sekä tasaväkisesti Turengin kanssa Lammin keskustaajaman lähin rautatieasema noin 32 kilometrin välimatkallaan. Järvelän asema muutettiin miehittämättömäksi vuonna 1997, jolloin lipunmyynti siirrettiin läheiselle R-kioskille. Asemarakennus myytiin yksityisomistukseen vuonna 2003, minkä jälkeen se erotettiin aidalla laiturialueesta.


title: Järvelän rautatieasema

text: Järvelässä sattui 22. huhtikuuta 1972 junaonnettomuus, jossa tavarajunan kymmenen säiliövaunua ja yksi puuvillaa kuljettanut tavaravaunu suistuivat raiteilta. Kahdesta rikkoutuneesta säiliövaunusta valui maahan 75 000 litraa öljyä.


title: Zane Grey

text: Zane Grey, alkuaan Pearl Zane Gray, (31. tammikuuta 1872 Zanesville, Ohio – 23. lokakuuta, 1939 Altadena, Kalifornia) oli yhdysvaltalainen hammaslääkäri, baseball-pelaaja ja viihdekirjailija, joka tunnetaan Suomessa parhaiten villiin länteen sijoittuvista seikkailukirjoistaan. Zane Grey loi suurelta osaltaan romantisoidun kuvan rosoisesta Villistä lännestä kirjoittamassaan 56 lännenkirjassaan.


title: Zane Grey

text:
Suoritettuaan loppututkinnon vuonna 1896 Grey avasi hammaslääkärin vastaanoton New York Cityssä, mutta kalastus ja baseballin pelaaminen olivat hänen mieliharrastuksiaan. Pian Grey jätti hammaslääkärin työn kirjoittaakseen kirjan. Romaani perustuu hänen sukulaisensa Betty Zanen rohkean päättäväiseen toimintaan, joka pelasti Fort Henryn tukikohdan brittisotilaiden ja intiaanien hyökkäykseltä syyskuussa 1782. "Betty Zane" julkaistiin vuonna 1903, mutta se kävi huonosti kaupaksi.
Greyn kirjoja pitävät monet Villin lännen kirjallisuuden lukijat alan parhaimpina, ja hänen tyylillään on monia jäljittelijöitä. Kirjoissa on jännitystä, niissä kuvataan Villin lännen luontoa ja intiaaneja. Kulttuuriset ryhmät, jotka olivat lukijoille eksoottisia, kuten navajot ja mormonit, ovat hänen kirjojensa pääasiallista ainesta. Näitä ryhmiä hän kuvaili syvällisesti, paljon aikaansa edellä olevalla tavalla. Grey kuvasi yleensä intiaanit joko jaloina ja jäljittelyn arvoisina tai pahojen valkoisten uhreina. Grey oli yksi ensimmäisistä viihdekirjailijoista, joka käsitteli mormoniuskoa vakavasti.


title: Zane Grey

text: Greylle länsi edusti paikkaa, jossa oli elvyttäviä voimia; länsi oli pakopaikka Yhdysvaltojen vanhojen osien tylsyydestä ja moraalittomuudesta. Vaikka Grey osoitti, että Villin lännen seikkailuja voi esiintyä kaikkialla lännessä, hän sijoitti kirjojensa tapahtumapaikat erityisesti Coloradon ylätasangolle (Colorado Plateau) ja sen eteläiseen osaan, Mogollonin jyrkänteen alueelle (Mogollon Rim) Arizonaan.


title: Zane Grey

text: Kaikkiaan Zane Grey kirjoitti 85 kirjaa. Suomessa Zane Greyn kirjoja suomennettiin runsaasti Riksin sarjassa 1950-1960, mutta esimerkiksi "Lännen tähtien alla" ilmestyi 1920. Zane Greyn kirjoja on myös filmatisoitu 111 kertaa.Teoksia


title: Zane Grey

text: Muuta


title: Ifigeneia

text:
Ifigeneia () oli kreikkalaisessa mytologiassa Agamemnonin ja Klytaimnestran tytär. Välillä häntä tosin kutsutaan myös Theseuksen ja Helenan tyttäreksi, jonka edellä mainitut kasvattivat.
Agamemnonin, Ifigeneian isän, johtama Kreikan laivasto pysähtyi Auliin satamassa Boiotiassa matkallaan Troijaa vastaan. Täällä hänen onnistui vihastuttaa Artemis, kun hän hirven nuolellaan surmattuaan kehui olevansa jopa Artemista parempi ampuja. Apollodoros kertoo lisäksi Artemiin olleen edelleen vihastunut hänen isälleen Atreukselle, koska tämä ei aikanaan uhrannut hänelle lupaamaansa kultaista lammasta. Yhtä kaikki Artemis nostatti myrskyn, joka teki merelle lähtemisen mahdottomaksi. Ennustaja Kalkhas ilmoitti, että Artemis olisi lepytettävissä ainoastaan uhraamalla Ifigeneia hänelle.


title: Ifigeneia

text:
Ifigeneian uhraamisen tunnetuimpia kuvauksia on Euripideen tragedia "Ifigeneia Auliissa". Ifigeneian uhraamisen vapaaehtoisuudesta on erilaisia kuvauksia. Ovidius kuvaa Agamemnonin ensin kieltäytyneen uhraamisesta, kun taas "Homerika Kypria" -runot ja Apollodoros kertovat Agamemnonin lähettäneen hakemaan tytärtään väittäen aikovansa naittaa tämän Akhilleukselle. Näin Ifigeneia saatiin Auliiseen. Uhritoimituksen aikana Artemis kuitenkin vaihtoi uhrin Ifigeneiasta hirveen tai härkään. Useimmiten Artemiin kerrotaan vieneen Ifigeneian Tauriiseen, jossa tämä olisi muuttunut kuolemattomaksi, mutta hänen kerrotaan myös päätyneen Leuken saarelle, jossa hän muutti nimensä Orsilokhiaksi ja nai Akhilleuksen. Hesiodos esittää vielä Ifigeneian muuttuneen Hekateksi Artemiin tahdosta.
Euripideen mukaan Ifigeneialla on osuus myös hänen veljensä Oresteen tarinassa. Jotta Orestes pääsi pakoon erinyksien vainoa, Apollon käski tämän mennä Tauriiseen ja tuoda Artemiin taivaasta pudonneen kuvapatsaan sieltä Ateenaan. Orestes lähti Tauriiseen ystävänsä Pyladeen kanssa, mutta perillä heidät vangitsi väkijoukko, jonka keskuudessa oli tapana uhrata kreikkalaiset muukalaiset Artemiille. Artemiin papitar, jonka tehtävänä oli suorittaa uhri, oli Oresteen sisar Ifigeneia. Hän tarjoutui päästämään Oresteen vapaaksi, jos tämä veisi hänen kirjeensä mukanaan kotiin. Orestes kieltäytyi pyytäen Pyladesta viemään kirjeen ja tarjoutuen jäämään uhrattavaksi. Lopulta Pylades suostui, mutta kun kirjeestä paljastui veljen ja sisaren välinen sukulaisuusside, kaikki kolme pakenivat vieden Artemiin patsaan mukanaan. Tauriin tapahtumat ovat aiheena muun muassa Euripideen tragediassa "Ifigeneia Tauriissa".


title: Ifigeneia

text: Palattuaan Kreikkaan Orestes otti hallittavakseen isänsä valtakunnan Mykenen ja Argoksen. Ifigeneia puolestaan toimi Artemiin papittarena Brauronissa Attikassa, jonka temppeliin hän myös jätti Tauriista haetun patsaan. Myös Ifigeneian haudan uskottiin sijaitsevan Brauronissa.


title: Connecticut State Capitol

text: Connecticut State Capitol on Connecticutin osavaltion lainsäädäntörakennus Yhdysvalloissa. Se sijaitsee osavaltion pääkaupungissa Hartfordissa. Ranskalaista renessanssia ja gotiikkaa yhdistelevän rakennuksen suunnittelusta vastasi yhdysvaltalainen arkkitehti Richard Upjohn. Rakennustyöt käynnistettiin vuonna 1872, ja se valmistui lopulta vuonna 1878. Rakennus lisättiin National Historic Landmark -listalle vuonna 1971. Rakennusta restauroitiin vuosina 1979–1989.


title: Deux-Sèvres

text: Deux-Sèvres on Ranskan departementti numero 79. Se sijaitsee Länsi-Ranskassa Akvitania-Limousin-Poitou-Charentes'n hallintoalueella. Departementti on pinta-alaltaan 5 999 neliökilometriä ja asukasluvultaan 359 712 (vuonna 2006). Sen pääkaupunki on Niort. Deux-Sèvres on jaettu edelleen kolmeen arrondissementtiin, 33 kantoniin ja 307 kuntaan.


title: Deux-Sèvres

text: Deux-Sèvres oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Deux-Sèvres muodostettiin lähinnä Poitoun provinssista.